title: Sora-aavikko

text: Soraiset ja kivikkoiset aavikkoalueet lienevät yleisimpiä aavikoita. Ne muodostavat Saharan pinta-alasta 50–70 %. Loppu Saharasta on hiekka-aavikkoa, vuoria ja muita kallioisia aavikoita sekä keitaita. Saharan regit ovat muun muassa mustia, punertavia ja ruskeita riipuen pohjakivilajista. Tunnettuja sora-aavikoita ovat muun muassa 320 000 km² alainen Tanezrouft Etelä-Algeriassa ja Pohjois-Malissa Ahaggarvuorten länsipuolella Suuri on myös Libyan reg, jonka ala on 540 000 km². Asumaton Tanezrouft on hyvin kuiva ja siellä ei ole kasveja, se on yksi kuolleimmista paikoista maailmassa. Alueella ei ole vettä eikä selviä maamerkkejä. Tanezrouft nousee kohti itäisiä Ahaggervuoria. Tanezrouftin sisällä on kaksi pientä hiekka-aavikkoa, Erg Mehedjibat ja Erg Tassegefit.


title: Sora-aavikko

text: Melko tunnettu kivikkoinen ja sorainen aavikko on Perun Nazcan lähellä sijaitseva kuiva alue, missä intiaanit tekivät suuria kuvioita nostelemalla niiden kohdalta sivuun tummia kiviä, jolloin vaalea pohja paljastui. Muilla taivaankappaleilla on Saharan soraisten ja kivisten aavikoitten tyyppisiä alueita muun muassa Marsissa, Venuksessa ja Saturnuksen kuussa Titanissa.


title: Eija Koskivaara

text: Eija Koskivaara (s. 7. toukokuuta 1965 Mynämäki) on entinen suomalainen huippusuunnistaja, moninkertainen arvokisamitalisti. Seuratasolla hän edusti Mynämäen Suunnistajat 52:ta, Vakka-Rastia sekä huippuvuosinaan Pargas Idrottsföreningiä ja Turun Suunnistajia.


title: Eija Koskivaara

text: Koskivaara sijoittui Bendigon MM-kilpailuissa 1985 henkilökohtaisessa kilpailussa 27:nneksi. Kaksi vuotta myöhemmin Gérardmerissa hän oli samalla matkalla viidestoista ja viestijoukkueen mukana neljäs. Skövden MM-kisoissa 1989 Koskivaara saavutti ensimmäisen arvokisamitalinsa tuotuaan Suomen viestijoukkueen maaliin kolmantena. Henkilökohtaisessa kilpailussa hän sijoittui viidenneksi.


title: Eija Koskivaara

text: Vuoden 1991 MM-kilpailuissa Mariánské Lázněssa Koskivaara sijoittui pikamatkalla 14:nneksi ja normaalimatkalla 22:nneksi sekä Suomen viestijoukkueen jäsenenä viidenneksi. Kaksi vuotta myöhemmin West Pointissa hän sai ensimmäisen henkilökohtaisen MM-mitalinsa oltuaan pikamatkalla Anna Bogrenin ja Marita Skogumin jälkeen kolmas. Normaalimatkalla hän sijoittui neljänneksi ja toi Suomen viestijoukkueen maaliin toisena yli kahdeksan minuuttia Ruotsille hävinneenä.


title: Eija Koskivaara

text: Detmoldin MM-kisoissa 1995 Koskivaara suunnisti kolmannen osuuden Suomen viestijoukkueessa, joka voitti maailmanmestaruuden runsaan puolentoista minuutin erolla Ruotsiin. Normaalimatkalla hän jakoi hopeamitalin Yvette Haguen kanssa; he hävisivät Katalin Olahille lähes kolme minuuttia. Pikamatkalla Koskivaara oli kymmenes. Viimeisissä MM-kisoissaan Invernessissä 1999 hän sijoittui pikamatkalla yhdenneksitoista.


title: Eija Koskivaara

text: Koskivaara aloitti suunnistuksen Mynämäellä 9-vuotiaana, kun hän näki koulussa ilmoituksen alkavasta suunnistuskoulusta. Kolme vuotta myöhemmin hän kilpaili jo rastiviikolla Gotlannissa ja voitti ikäluokkansa Suomen-mestaruuden. Suomen suunnistusmaajoukkueeseen hän kuului vuosina 1982–1999.


title: Eija Koskivaara

text: Koskivaara väitteli kauppatieteiden tohtoriksi vuonna 2004. Hän työskentelee tietojärjestelmätieteen yliassistenttina Turun kauppakorkeakoulussa. Hän on ollut neljä vuotta Turun kaupungin liikuntalautakunnan jäsen ja tämän jälkeen tarkastuslautakunnan jäsen. Puoluekannaltaan hän on kokoomuslainen. Koskivaara elää avioliitossa professori ja urheilulääkäri Olli Heinosen kanssa. Perheellä on kaksi lasta.


title: Barmouth

text: Barmouth (, toinen nimi ) on kaupunki Walesissa, Gwyneddin läänissä. Se sijaitsee Mawddachjoen suulla. Barmouth on perinteinen kotimaan rantalomakohde. Siellä on noin 2 500 ympärivuotista asukasta. 1700- ja 1800-luvulla se oli merkittävä laivanrakennuspaikkakunta.


title: Haminan palo 1821

text: Haminan palo 1821 oli tulipalo, joka tuhosi suuren osan Haminan kaupungista. Suurpalo syttyi 18. elokuuta. Haminan linnoitusalueen eli keskustan rakennuksista tuhoutui 90 % eli 110 taloa. Ainoastaan Kasarminkadun eteläpuolinen alue säästyi tulelta. Myös kaupungin kirkot ja raatihuone kärsivät merkittäviä vaurioita. Raatihuoneentorilla sijainnut Elisabetin kirkko tuhoutui kokonaan ja Marian kirkon (Vehkalahden kirkon) kellotapuli tuhoutui. Marian kirkko korjattiin C. L. Engelin suunnitelmien perusteella. Asemakaavaan ei tehty muutoksia palon jälkeen.


Viva la Vida or Death and All His Friends on englantilaisen rockyhtye Coldplayn neljäs studioalbumi. Se julkaistiin 12. kesäkuuta 2008 Britanniassa ja 17. kesäkuuta 2008 Pohjois-Amerikassa. Albumin on tuottanut Brian Eno, Markus Dravs ja Rik Simpson.


title: Viva la Vida or Death and All His Friends

text: Albumin kansitaiteessa esiintyy Eugène Delacroix’n maalaus "Vapaus johtaa kansaa".


text: Kaikki kappaleet tehneet Berryman, Buckland, Champion ja Martin, ellei toisin mainittu.Bonuskappaleet:


title: Barbara Lah

text: Barbara Lah (s. 24. maaliskuuta 1972 Gorizia) on eläkkeelle jäänyt italialainen kolmiloikkaaja, jonka uran paras hyppy oli 14.38 metriä pitkä. Hän hyppäsi sen MM-kilpailuissa 2003 Pariisissa. Pituushypyssä hänen ennätyksensä on 6.12 metriä.


title: Barbara Lah

text: Hänen paras saavutuksensa MM-tasolla oli, kun hän oli vuoden 2003 MM-kisoissa 6. omalla henkilökohtaisella ennätyksellään. Sisähallimaailmanmestaruuskilpailuiden paras tulos hänellä on 13. Hän saavutti sen vuonna 1995.


title: Tympanon

text: Tympanon on kaaren rajaama puolikaaren tai kolmion muotoinen koristeellinen seinäpinta sisäänkäynnin yllä. Usein se sisältää patsaita tai muita ornamentteja. Tympanoneja käytetään monissa arkkitehtuurisissa tyyleissä. Tympanon keksittiin muinaisessa Egyptissä 200-luvun eaa. alkupuolella ja se on myöhemmin ollut esillä kreikkalaisessa, kristillisessä ja islamilaisessa arkkitehtuurissa. Kreikkalaisessa ja kristillisessä arkkitehtuurissa tympanoneissa kuvataan usein uskonnollisia kohtauksia.


title: THW Kiel

text: Turnverein Hassee-Winterbek Kiel, yleensä lyhyesti THW Kiel, on saksalainen käsipalloseura, jonka kotikaupunki on Kiel. Seura on perustettu vuonna 1904. Seura pelaa Saksan Bundesliigassa, joka on Saksan korkein sarjataso. THW Kiel on voittanut sarjan 14 kertaa, mikä tekee siitä liigan menestyneimmän joukkueen.


title: THW Kiel

text: THW Kiel pelaa kotiottelunsa Sparkassen-Arenalla, jolle mahtuu 13 000 katsojaa. Seuran pelivärit ovat musta ja valkoinen. Seuran presidentti on Uwe Schwenker ja valmentaja islantilainen Alfreð Gíslason.


title: Mandi (nimi)

text: Mandi on suomalainen naisen etunimi. Mandi on lyhenne nimestä Amanda, joka tarkoittaa rakastettavaa. Vuoden 2009 loppuun mennessä Mandi oli väestörekisterikeskuksen mukaan annettu nimeksi 400 suomalaiselle naiselle.


title: Kuopion kauppakoulu

text: Kuopion kauppakoulu eli Kopis, perustettu vuonna 1887, oli ensimmäinen suomenkielinen kauppakoulu. Se otti perustamisestaan lähtien oppilaikseen sekä miehiä että naisia.


title: Kuopion kauppakoulu

text: Kauppakoulun ohjesäännössä vuonna 1887 määriteltiin opiskelijain sukupuolisen tasa-arvon lisäksi myös perustetun oppilaitoksen tarkoitus:


title: Kuopion kauppakoulu

text: Kauppakoulu nousi elinkeinoelämän tarpeista, ja johtokunnassa istui alueen tunnetuimpia liikemiehiä ja sivistyneistöä. Muun muassa Minna Canth toimi johtokunnassa koulun perustamisvuodesta aina kuolemaansa vuonna 1897 asti. Canthin suvun panos korostui myöhemmin kun myös Jussi Canth toimi johtokunnassa 1920-luvulla ja Aune Canth opetti koulussa saksan ja ruotsin kieltä 1925–1930. Minnan tytär Maiju Westerlund puolestaan oli koulussa oppilaana.


title: Kuopion kauppakoulu

text: Kauppakoulun työ jatkuu samassa rakennuksessa vielä nykyisin sijaitsevien Savon ammatti- ja aikuisopiston merkonomi- ja datanomikoulutuksen sekä Savonia-ammattikorkeakoulun tradenomikoulutuksen myötä. Rakennuksen ohella kauppakoulun aikaisia perinteitä edustaa vuonna 2007 115 vuotta täyttänyt opiskelijajärjestö Kuopion kauppaopiskelijat.


title: Kuopion kauppakoulu

text: 16. tammikuuta 1886 ilmestyneen Savo-lehden numerossa 7 kuvaillaan otsikolla "Kouluja Kuopioon" kauppakoulun syntymistä edeltänyttä tilannetta.


title: Kuopion kauppakoulu

text: Opetusaineiksi määriteltiin perustamisen yhteydessä julkaistussa ohjesäännössä suomi, ruotsi, venäjä, saksa, englanti, kauppamaantiede ja historia, yleinen ja kauppalaskuoppi, luonnontiede ja tavaratieto, kauppatiede ja kauppalaki, kansantaloustiede ja Suomen valtio- sekä yhteiskuntalaitoksien pääpiirteet, kirjanpito ja konttorityöt sekä kaunokirjoitus.


title: Kuopion kauppakoulu

text: Ensimmäiselle luokalle valittiin 51 hakijan joukosta 36 oppilasta; 24 tyttöä ja 12 poikaa.


title: Kuopion kauppakoulu

text: Ensimmäiseksi koulun johtajaksi valittiin Kaarlo Brofeldt. Lukioaikana Brofeldt oli opettanut latinaa Minna Canthin tyttärille ja ystävystyi myös kirjailijarouvan kanssa. Brofeldt toimi rehtorina 10 vuoden ajan (1888–1898) ja oli myös porvarissäädyn edustajana valtiopäivillä. Brofeldt siirtyi vuoden 1897 päätteeksi Helsinkiin johtamaan ensimmäisenä Suomen liikemiesten kauppaopistoa (p. 1898) toimien samalla myös Kauppalehden (p. 1897) ensimmäisenä päätoimittajana.


title: Kuopion kauppakoulu

text: Brofeldtin seuraaja K. A. Widenius oli Herman Saastamoisen luottomies ja palveli monissa rooleissa tämän perheyrityksessä. Widenius perusti myöhemmin, vuonna 1926 Edvin Sederholmin ja Juho Somerin kanssa nykyisen KPMG -tilintarkastusyhtiön. Saastamoisen suvun jäsenet olivat myöhemminkin mukana Kauppakoulun taustalla, mm. kansanedustaja ja diplomaatti Armas Herman Saastamoinen toimi kauppakoulun johtokunnassa vuodesta 1913 ja vuodesta 1922 lähtien puheenjohtajana aina kuolemaansa vuonna 1932 asti.


title: Kuopion kauppakoulu

text: Ensimmäisenä vuonna johtokunta koostui seuraavista henkilöistä: kuvernööri, kenraalimajuri Alexander Järnefelt, kauppaneuvos Jaakko Jernberg, kauppaneuvos Hugo Lignell, lääkäri R. Fabritius, varatuomari August Herckman, rovasti U. W. Telén (erosi marraskuussa 1887, tilalle Minna Canth) ja kapteeni C. Sundman.


title: Kuopion kauppakoulu

text: Kauppakoulun vahva tausta paikallisessa elinkeinoelämässä kävi ilmi monin tavoin. Esimerkiksi koulun johtaja markkinoi valmistuneitavuosittain Savo-lehden etusivulla.


title: Kuopion kauppakoulu

text: Kuopion kauppakoulu on toiminut vuosien saatossa useassa eri paikassa. Varsinkin alkuvuosina muuttoja tehtiin paljon.


title: Kuopion kauppakoulu

text: Ensimmäinen lukuvuosi aloitettiin Kirkkokadun ja Vuorikadun kulmassa nykyisen Maria Jotunin koulun paikalla, mutta jo samana syksynä koulu muutti torin laitaan, Puijonkadun ja Kauppakadun kulmaan. Tämän tilan vuokrankorotus ajoi kauppakoulun Kuopion kaupungintalon yläkertaan. Lukukaudella 1903–1904 anottiin kauppakoululle omaa koulutaloa, koska haluttiin päästä pois ahtaista kaupungintalon tiloista, joissa oltiin oltu syksystä 1889 lähtien. Koulutaloa perusteltiin muun muassa tavattoman suurella viikkotuntimäärällä verrattuna muihin, 43 tuntia, joista tosin usea luki vain pakolliset 38. Koulutalo myönnettiin vuonna 1905. Omalle tontille Maaherrankadun ja Suokadun kulmassa alettiin rakentaa uutta koulurakennusta ja uuteen rakennukseen muutettiin vuonna 1907.


title: Kuopion kauppakoulu

text: Koulurakennusta laajennettiin kahteen otteeseen, vuosina 1926 ja 1937. Tämän jälkeen katsottiin, että laajentamiset olivat tulleet tiensä päähän ja tarvittiin uusi rakennus. 1950-luvulla Presidentinkatu 1:een, niin kutsutulle Mölymäelle, aivan Keskuskentän viereen nousi nykyinen rakennus. Tätäkin rakennusta jouduttiin laajentamaan kerran vuosikymmenessä (1963 ja 1977). Seuraavaa remonttia odotettiin kuitenkin jo pitempään. Alkuperäinen, ns. vanha puoli remontoitiin täysin 1990-luvun lopussa. Uuden puolen remontti aloitettiin pakon sanelemana vuonna 2007.


title: Kuopion kauppakoulu

text: Keväällä 2009 valmistuneen peruskorjauksen myötä rakennuksen omistaja Savon ammatti- ja aikuisopisto ja osavuokralainen Savonia-ammattikorkeakoulu vaihtoivat tiloja 2009 syyslukukauden alkuun mennessä. Tradenomikoulutus siirtyi ammattikorkeakoulun omistamiin tiloihin – tekniikan yksikköön. Toisen asteen sosiaali- ja terveysalan koulutus puolestaan siirtyi ammattikorkeakoulun sosiaali- ja terveysalan yksiköstä amk-liiketaloudelta vapautuneisiin tiloihin Presidentinkadulle. Kyse on ammattikorkeakoulun kannalta väliaikaisesta ratkaisusta, sillä tradenomikoulutuksen on tarkoitus siirtyä ensimmäisenä, heti tilojen valmistuttua Kuopion yliopistokampukselle Savilahdessa.


title: Muumion kirous

text: Muumion kirous eli faraon kirous on oletettu kirous, jota puitiin iltapäivälehdistössä 1920-luvulla farao Tutankhamonin haudan avaamisen jälkeen. Hautaa tutkinut harrastaja-arkeologi lordi Carnarvon kuoli äkillisesti noin kuukausi haudan avaamisen jälkeen. Kuolinyönä Kairossa oli koko kaupungin pimentänyt sähkökatkos. Kotona Englannissa lordi Carnarvonin koiran kerrottiin juuri tällä hetkellä ulvoneen villisti ja sitten kuolleen. Haudan tutkimuksiin tavalla tai toisella liittyneiden henkilöiden keskuudessa ilmeni myöhemmin muitakin kuolemantapauksia. Tämä antoi eräille journalisteille aiheen vihjailla yliluonnollisten voimien vaikutuksesta. Spekuloitiin myös ajatuksella, että faaraon hautaan kertyneet homeitiöt tai kaasut olisivat aiheuttaneet kuolettavia myrkytyksiä, mutta tästä ei ole todisteita.


title: Muumion kirous

text: Howard Carter, jonka ansiota Tutankhamonin haudan löytyminen ensisijaisesti oli, eli 17 vuotta haudan avaamisen jälkeen. Carter ei uskonut kiroukseen, vaan hänen kerrotaan harmistuneen spiritisteistä, jotka ottivat häneen yhteyttä tarjotakseen neuvoja kiroukselta suojautumiseen.


title: Werner Ostendorff

text: Werner Ostendorff (s. 15. elokuuta 1903, k. 1. toukokuuta 1945, Bad Aussee) oli SS-Gruppenführer ja Waffen-SS:n kenraaliluutnantti sekä SS-Verfügungsdivisionin (myöhemmin SS-divisioona Das Reich) joukkueenjohtaja Paul Hausserin alaisuudessa ja tammikuusta 1944 17. SS-panssarikrenätööridivisioona Götz von Berlichingenin komentaja. Das Reichin komentajana 9. maaliskuuta 1945 hän haavoittui vaikeasti Stuhlweissenburgissa, Unkarissa ja kuoli muutama päivä sodan lopun jälkeen reservisairaalassa Bad Ausseessa.


title: Jonathan Penrose

text: Jonathan Penrose (s. 7. lokakuuta 1933) on brittiläinen shakinpelaaja. Hän voitti Britannian-mestaruuden useita kertoja ja osallistui monina vuosina shakkiolympialaisiin.


title: Jonathan Penrose

text: Penrose on tieteilijä Lionel Penrosen poika. Matemaatikot Roger Penrose ja Oliver Penrose ovat hänen veljiään.


title: Jonathan Penrose

text: Penrose on myöhemmällä urallaan menestynyt kirjeshakissa. Hänestä tehtiin vuonna 1971 Brittiläisen imperiumin ritarikunnan upseeri.


title: Oliver Penrose

text: Oliver Penrose (s. 1929) on brittiläinen matemaatikko. Hän toimi professorina Heriot-Wattin yliopistossa Edinburghissa vuodesta 1986, kunnes jäi emeritukseksi 1994. Hän on opettanut myös avoimessa yliopistossa.


title: Oliver Penrose

text: Penrose on Royal Societyn jäsen vuodesta 1987.


title: Oliver Penrose

text: Penrose on psykiatri ja geenitutkija Lionel Penrosen poika. Fyysikko ja matemaatikko Roger Penrose ja shakinpelaaja Jonathan Penrose ovat hänen veljiään.


title: Myrskyvuoksi

text: Myrskyvuoksi tarkoittaa merenpinnan nopeaa nousemista voimakkaan matalapaineen yhteydessä. Ilmiöstä käytetään usein sen englanninkielistä nimeä "storm surge". Sen syntytapa on aivan erilainen kuin tsunamin tai vuorovesi-ilmiön; yhteistä kaikille kolmelle on veden korkeuden nouseminen.


title: Myrskyvuoksi

text: Myrskyvuoksen aiheuttavat kaksi ilmiötä: tuuli ja ilmanpaine. Tuuli synnyttää tuuliaaltoja ja ajaa vettä kohti matalapaineen keskusta, missä konvergenssi nostaa veden korkeutta. Paine-ero aiheuttaa veden pinnan nousua, koska matalapaineen keskellä ilma painaa vettä alaspäin vähemmän kuin reunoilla. Paine-eron vaikutusta voi verrata tyhjiön "imuun" – siitä englanninkielinen nimi "surge". Kun tällainen vesipinnan "kukkula" saapuu liikkuvan matalapaineen mukana rantaan, havaitaan voimakas, nopea hyökyaalto. Aallon korkeus riippuu merenpohjan muodoista. Pahimmat tuhot syntyvät siellä, missä pohja nousee loivasti kohti rantaviivaa.


title: Myrskyvuoksi

text: Saffirin-Simpsonin hurrikaaniasteikkolla heikoimman ykkösluokan trooppinen hirmumyrskyn aiheuttama keskimääräinen myrskyvuoksi on 1,2–1,5 metriä, mutta esimerkiksi hurrikaani Sandy nostatti rannikon lähellä nelimetrisen myrskyvuoksen.


title: Myrskyvuoksi

text: Myrskyvuoksesta ja siihen liittyvästä hyökyaallosta puhutaan yleensä trooppisten hirmumyrskyjen yhteydessä. Samantapainen ilmiö voidaan havaita myös keskileveysasteiden matalapaineiden yhteydessä. Itämerellä ilmiön selittämistä mutkistaa vielä mutkitteleva rantaviiva; Tanskan salmista pakkaantuva vesi vaikuttaa merenpinnan korkeuteen Pohjanlahdella ja Perämerellä asti.


title: Myrskyvuoksi

text: Pietarin tulvapato rakennettiin Suomenlahden pohjukkaan suojaamaan Pietaria myrskyvuokselta, koska koko kaupungin historiallinen keskusta on alle neljän metrin korkeudella merenpinnasta, osat siitä jopa merenpinnan alapuolella. Ennen patoa myrskyvuoksi tuotti kaupungissa ongelmia suunnilleen kerran vuodessa.


title: Narok

text: Narok on Itä-Afrikan hautavajoaman reunalla sijaitseva kaupunki lounais-Keniassa, noin kahden ja puolen tunnin päässä Nairobista länteen. Kaupunki on 1 827 metriä meren pinnasta ja siinä, Narokin piirikunnan pääkaupungissa, asuu noin 40 000 henkeä, lähinnä maasaita. Matkalla Nairobista Masai Maran kansallinen suojelualueelle se on viimeinen iso kaupunki tien varrella.


title: Narok

text: Narok on 145 km Nairobista länteen.


title: Narok

text: Narok on piirikuntansa kaupallinen keskus. Aluuella on maanviljelyä ja matkailua, ja sieltä on löydetty kultaesiintymiä.


title: Lionel Penrose

text: Lionel Sharples Penrose (11. kesäkuuta 1898 – 12. toukokuuta 1972) oli brittiläinen psykiatri, geneetikko, matemaatikko ja shakkiteoreetikko. Hän teki merkittävää työtä varsinkin tutkiessaan geenien vaikutusta kehitysvammaisuuden syntyyn.


title: Lionel Penrose

text: Penrose työskenteli toisen maailmansodan jälkeen pitkään Galton Laboratoryssa University College Londonissa. Hän oli myös yhteiskunnallisesti aktiivinen ja kveekarien jäsen. Hänelle myönnettiin vuonna 1960 Albert Lasker -palkinto lääketieteellisestä perustutkimustyöstä.


title: Lionel Penrose

text: Penrose kuului tunnettuun sukuun; Oliver, Roger ja Jonathan Penrose ovat hänen poikiaan. Hänen veljensä oli taiteilija Roland Penrose.


title: Roland Penrose

text: Sir Roland Penrose (14. lokakuuta 1900 – 23. huhtikuuta 1984) oli brittiläinen taidemaalari, runoilija ja historioitsija.


title: Roland Penrose

text: Penrose oli yksi Institute of Contemporary Artsin perustajista Lontoossa vuonna 1946. Hän oli lisäksi organisoimassa Lontoon kansainvälistä surrealistinäyttelyä vuonna 1936.


title: Roland Penrose

text: Penrose oli kveekari. Hänestä tehtiin Brittiläisen imperiumin ritarikunnan komentaja vuonna 1960, ja hänet lyötiin ritariksi saavutuksista kuvataiteessa vuonna 1966. Hän sai Sussexin yliopiston kunniatohtorinarvon 1980.


title: Roland Penrose

text: Penrose oli Lionel Penrosen veli. Hän oli naimisissa valokuvaaja Lee Millerin kanssa. Oliver, Roger ja Jonathan Penrose ovat hänen veljenpoikiaan.


title: Suomen Kustannusyhdistys

text: Suomen Kustannusyhdistys r.y. (SKY) on vuonna 1858 perustettu suomalaisten kirjankustantajien yhteistyö- ja edunvalvontajärjestö. Yhdistys valvoo jäsentensä ammatillisia etuja ja edistää kustannustoimintaa, kirjallisuuden levitystä, lukemisharrastusta sekä sananvapautta.


title: Suomen Kustannusyhdistys

text: Kustannusyhdistyksellä on jäsenenä noin sata kirjankustantajaa, jotka vastaavat 80 % Suomen kaupallisesti kustannetuista kirjanimikkeistä ja 75 % niiden myynnistä. Yhdistys tukee kustantajien toimintaa muun muassa erilaisten tapahtumien, kuten Helsingin kirjamessujen avulla. Lisäksi se kokoaa tilastotietoa kirja-alasta ja tukee tutkimustyötä.


title: Suomen Kustannusyhdistys

text: Yhdistyksen vuonna 1983 opetusministeriön kanssa perustama Suomen Kirjasäätiö jakaa vuosittain Finlandia-, Tieto-Finlandia- ja Finlandia Junior -palkinnot.


title: Suomen Kustannusyhdistys

text: Lokakuussa 1944 ja lokakuussa 1945 kustannusyhdistys lähetti kirjakaupoille kaksi kirjettä, joissa pyydettiin lopettamaan yhteensä 288 teoksen myynti. Myöhemmin näistä kirjoista on käytetty nimitystä kielletyt kirjat.


title: Suomen Kustannusyhdistys

text: 150-vuotisjuhlavuonaan 2008 kustannusyhdistys järjesti Hannu Taanilan juontamia kirjojen esittelytilaisuuksia G18:n juhlasalissa nimellä "Taanilan sauna".


title: Peter Lee

text: Peter Nicholas Lee (s. 21. marraskuuta 1943) on englantilainen shakinpelaaja. Hän syntyi Lontoossa ja opiskeli Oxfordin yliopistossa.


title: Peter Lee

text: Lee voitti shakin Britannian-mestaruuden vuonna 1965. Hän edusti maataan shakkiolympialaisissa vuosina 1966, 1968 ja 1970. Myöhemmällä iällään hän on menestynyt tyystin toisenlaisessakin lajissa, bridgessä.


title: Suomen Kirjasäätiö

text: Suomen Kirjasäätiö on Suomen Kustannusyhdistyksen ja opetusministeriön vuonna 1983 perustama säätiö, joka jakaa vuosittain Kaunokirjallisuuden Finlandia, Tietokirjallisuuden Finlandia ja Lasten- ja nuortenkirjallisuuden Finlandia -palkinnot. Sen sääntöjen määrittelemä tehtävä on edistää kotimaista kirja- ja sanataidetta.


title: Suomen Kirjasäätiö

text: Säätiön asiamies on Elina Lahdenkauppi.


title: Suomen Kirjasäätiö

text: Säätiö jakaa seuraavat palkinnot:


title: Suomen Kirjasäätiö

text: Säätiö on mukana myös Äidinkielen opettajain liiton järjestämässä Pikku-Finlandia-kilpailussa, joka on vuodesta 1984 toisen asteen oppilaille tarkoitettu kilpailu parhaasta kirjallisuusaiheisesta esseestä.


title: Suomen Kirjasäätiö

text: Lisäksi säätiö rahoittaa seuraavat palkinnot:


title: Suomen Kirjasäätiö

text: Vuosina 1986–1996 säätiö jakoi myös Topelius- ja Rudolf Koivu -palkinnot.


title: Yritysverotus Suomessa

text: Tämä artikkeli käsittelee eri yhtiömuotojen verotusta Suomessa.


title: Yritysverotus Suomessa

text: "Nettovarallisuus" saadaan, kun yrityksen varoista vähennetään yrityksen velat. Vähentämällä yrityksen tuloista yrityksen menot, saadaan yrityksen "tulos". Vain voitollisesta tuloksesta maksetaan veroja. Mahdollinen tappio siirtyy vähennettäväksi tulevien tilikausien voitosta.


title: Yritysverotus Suomessa

text: Eri yhtiömuotojen verotus toimitetaan pääpiirteittäin seuraavasti.


title: Yritysverotus Suomessa

text: Yksityisen elinkeinonharjoittajan tuloksesta osa verotetaan pääomatulona ja osa ansiotulona. Pääomatulona verotettava osuus riippuu yrityksen nettovarallisuudesta siten, että pääomatuloiksi luetaan määrä, joka on 20 prosenttia yrityksen nettovarallisuudesta. Loppu verotetaan ansiotulona. Nettovarallisuus lasketaan verovuotta edeltävän vuoden nettovarallisuudesta, esimerkiksi vuoden 2007 tulosta verotettaessa käytetään vuoden 2006 nettovarallisuutta.


title: Yritysverotus Suomessa

text: Verovelvollisen vaatimuksesta pääomatulona voidaan verottaa myös määrä, joka on 10 prosenttia yrityksen nettovarallisuudesta. Tämä on kannattavaa, mikäli yrityksen tulos on pieni ja yrittäjällä ei ole muita ansiotuloja esimerkiksi palkkatyöstä -- pääomatulon veroprosentti on kiinteä 30 %, ansiotulojen veroprosentti voi olla huomattavasti alhaisempi, mikäli ansiotuloja on vähän.


title: Yritysverotus Suomessa

text: Yksityisen elinkeinonharjoittajan nettovarallisuuteen luetaan myös 30 prosenttia yrityksen verovuoden aikana maksetuista palkoista.


title: Yritysverotus Suomessa

text: Esimerkki: Elinkeinonharjoittajalla on pieni painoalan yritys. Yrityksellä oli 31.12.2006 kirjanpidon mukaan varallisuutta 70 000 euroa ja velkaa 20 000 euroa. Yrityksen nettovarallisuus verovuotta edeltävänä vuotena on 70 000 - 20 000 = 50 000 euroa. Yritys ei maksanut palkkoja vuonna 2006. Yritys tuotti vuonna 2007 voittoa 22000 euroa. Voitosta 10 000 euroa verotetaan pääomatulona (veroprosentti vuonna 2007 28 %), koska 20 % 50 000 euron nettovarallisuudesta on 10 000. Loput 12 000 euroa verotetaan ansiotulona.


title: Yritysverotus Suomessa

text: "Elinkeinoyhtymien", kuten kommandiittiyhtiön ja avoimen yhtiön, tulosta verotetaan niin, että tulos ja nettovarallisuus jaetaan yhtiömiesten kesken. Tämän jälkeen verotetaan kuten yksityistä elinkeinonharjoittajaa.


title: Yritysverotus Suomessa

text: Kommandiittiyhtiön äänettömälle yhtiömiehelle maksettua korvausta verotetaan pääomatulona.


title: Yritysverotus Suomessa

text:
Vuonna 2014 osakeyhtiö maksaa tuloksestaan yhteisöveroa 20 prosenttia. Osakeyhtiö on itsenäinen oikeushenkilö, joka voi jakaa voittovarojaan omistajilleen "osinkona". Henkilöverotuksessa osinkoa verotetaan eri tavoin riippuen siitä, onko osinko saatu julkisesti noteeratusta osakeyhtiöstä (listatusta yhtiöstä) vai muusta osakeyhtiöstä (listaamattomasta yhtiöstä). Listatusta yhtiöstä saadusta osingosta osa on aina veronalaista pääomatuloa.
Listaamattomasta yhtiöstä saadun osingon verokohtelu riippuu siitä, jaetaanko osinkona enemmän vai vähemmän kuin 8 %:n tuotto laskettuna osakkeen matemaattiselle arvolle. Jos osinkona jaetaan vähemmän kuin 8 %, osinko on 60 000 euroon asti kokonaan verovapaata tuloa ja 60 000 euron ylittävältä osalta osittain veronalaista pääomatuloa. Vuodesta 2014 alkaen jaetusta osingosta 25 % on veronalaista pääomatuloa ja 75 % verotonta tuloa 150 000 euroon saakka, jos jaettu osinko on enintään 8 % osakkeen matemaattisesta arvosta. 150 000 euron ylittävästä osasta 85 % on veronalaista pääomatuloa ja 15 % verotonta tuloa. Tämä 150 000 euron raja on osakaskohtainen, ja kaikki kyseisen henkilön samana vuonna saamat listaamattomien yhtiöiden osingot lasketaan yhteen.


title: Yritysverotus Suomessa

text: Yhteisöt maksavat tuloveron lisäksi yleisradioveroa, jos ne harjoittavat liike- tai ammattitoimintaa tai maataloutta. Yle-vero ei koske henkilöyhtiöitä.


title: Yritysverotus Suomessa

text: Yritysverotuksen ilmoitusvelvollisuudet hoidetaan sähköisesti internetissä Verotili -palvelussa.


title: Yritysverotus Suomessa

text:
Seuraavat tiedot tulee antaa määrätyin väliajoin, kuukausittain, neljä kertaa vuodessa tai kerran vuodessa:
Edellä mainituista on ilmoitettava myös maksamattomuus eli vaikka ALV-myyntiä ei olisi tullut tai palkkoja ei olisi maksettu.


title: Yritysverotus Suomessa

text:
Muita itse ilmoitettavia harvinaisempia veroja ovat:
Yritysverotusta säätelevät suoraan ja välillisesti mm.


title: Nettovarallisuus

text: Nettovarallisuus on yritysverotukseen liittyvä termi. Nettovarallisuus saadaan vähentämällä yrityksen varoista yrityksen velat. Nettovarallisuutta käytetään mm. yritystulon pääomatulo-osuutta laskettaessa (henkilöyhtiöiden verotus) ja osinkotulon verottoman osuuden selvittämiseen (osakeyhtiön verotus).


title: Nettovarallisuus

text: Yritysverotuksessa nettovarallisuus lasketaan varojen arvostamisesta verotuksessa annetun lain (1142/2005) mukaan. Tällöin varoiksi luetaan pysyvien vastaavien aineettomat ja aineelliset hyödykkeet sekä sijoitukset, ja vaihtuvien vastaavien vaihto-omaisuus, saamiset, rahoitusarvopaperit sekä rahat ja pankkisaamiset. Vastaavasti veloiksi luetaan taseen vastattaviin vieraaksi pääomaksi merkityt erät. Laskentaan on laissa määritelty vielä erikseen poikkeukset, joten nettovarallisuuslaskelmassa käytettävät arvot voivat poiketa tasearvoista.


title: Gyges (Lyydia)

text: Gyges () oli historiallinen kuningas, josta kerrottiin kuitenkin myös myyttisiä tarinoita. Hän hallitsi Vähän-Aasian Lyydiassa noin 680–644 eaa. ja oli mermnadien hallitsijasuvun perustaja, johon kuului viisi sukupolvea myöhemmin myös rikkauksistaan kuuluisa kuningas Kroisos.


title: Gyges (Lyydia)

text: Gygeen valtaannoususta on olemassa antiikin lähteissä useita hyvinkin erilaisia tarunomaisia kertomuksia. Erityisesti Platonin versiota, jossa Gyges nousee paimenesta Lyydian kuninkaaksi näkymättömäksi tekevän sormuksen avulla, on antiikista nykyaikaan tultaessa käsitelty moneen otteeseen kirjallisuudessa.


title: Gyges (Lyydia)

text: Tyranniksi kutsuttu Gyges oli kantaisä lyydiaa puhuneille mermnadeille, mutta hänen alkuperänsä on jäänyt epäselväksi. Hän sai Lyydian kuninkuuden avioliiton kautta naimalla edeltäjänsä Kandauleen, jonka hän murhasi, leskeksi jääneen puolison. Hänen hallituskaudellaan käytiin sota joonialaisia Miletoksen ja Smyrnan kaupunkeja vastaan ja Kolofon valloitettiin, mutta muuten Herodotoksen mukaan suurempia ihmeitä ei tapahtunut. Tämän lisäksi hän salli monien joonialaisten ja kaarialaisten alamaistensa liittyä palkkasotureiksi Egyptin faraon Psammetikin armeijaan, jonka seurauksena hän vaurastui ja tuli tunnetuksi rikkauksistaan, joita hän sitten antoi runsaskätisesti Delfoin oraakkelille pyhityslahjoina.


title: Gyges (Lyydia)

text: Kimmerialaiset, indoeurooppalainen paimentolaiskansa, joita vastaan Gyges kävi sotavaunujen ja falangien kanssa, uhkasivat hänen valtaansa. Gyges haki turvaa Assyrian kuningas Assurbanipalilta, jolle hän alistui vasalliksi ja maksoi veroa. Kimmerialaisten paine hellitti hetkesi alkaakseen uudelleen, kun Gygeen liitto assyrialaisten kanssa purkautui. Nämä valloittivat Lyydian pääkaupungin Sardiin sen jälkeen, kun Gyges oli yrittänyt kohdata heidät armeijansa kanssa ilman menestystä ja saanut surmansa taistelussa. Hän aloittamansa mermnadien hallitsijasuku pysyi kuitenkin vallassa, joskin hänen poikansa Ardys hallitsi valtakuntaa Assyrian vasallina.


title: Ansiotuloverotus

text: Ansiotuloverotus tarkoittaa Suomen henkilöverotuksessa muiden tulojen kuin pääomatulojen verottamista. Ansiotulojen perusteella määrätään tuloverot, joita ovat valtiolle maksettavan tuloveron lisäksi kunnallisvero ja kirkollisvero. Ansiotuloverotuksen kohteena ovat mm. palkka- ja eläketulot.


title: Ansiotuloverotus

text: Ansiotuloverotus perustuu tuloverolakiin. Siinä noudatetaan erillisverotusta, jossa jokaista perheenjäsentä verotetaan hänen omista tuloistaan. Ennen veron laskemista tehdään tuloista verovähennyksiä.


title: Ansiotuloverotus

text: Ansiotulo on Suomen henkilöverotuksen käsite. Tulot jaetaan verotuksessa kahteen "tulolajiin", joita ovat ansiotulo ja pääomatulo. Ansiotuloa ovat kaikki ne tulot, jotka eivät ole pääomatuloa. Ansiotuloa ovat mm. palkka ja eläke sekä eräät etuudet ja korvaukset. Myös yrityksestä saatu tulo voi olla ansiotuloa.


title: Ansiotuloverotus

text: Ansiotulo ei ole sama asia kuin palkka tai palkkatulo. Palkansaajan ansiotuloon sisältyvät peruspalkka ja kaikki mahdolliset palkan lisät (vuorolisät, lomarahat, bonukset jne.) sekä myös kaikki muut tulot, jotka eivät ole pääomatuloa.


title: Ansiotuloverotus

text: Ansiotuloista maksetaan Suomessa tuloveroa kolmelle eri veronsaajalle:


title: Ansiotuloverotus

text: Kokonaisuutena ottaen ansiotuloverotus on Suomessa progressiivista. Progressiivisuus tarkoittaa sitä, että ansiotulojen kasvaessa myös veroprosentti kasvaa. Progressiivinen verotus on tavallista muissakin maissa.


title: Ansiotuloverotus

text: Osa ansiotuloista on verovapaata. Verovapaita ovat mm. eräät sosiaalietuudet, avustukset ja palkkiot.


title: Ansiotuloverotus

text: Ansiotulon valtionverotus tapahtuu progressiivisen veroasteikon mukaisesti; vuonna 2015 alin marginaaliveroprosentti on 0 ja korkein 31,75.


title: Ansiotuloverotus

text: Kunnallisveron ja kirkollisveron prosentit ovat kaikille samat tuloista riippumatta, mutta prosentti vaihtelee kunnittain ja seurakunnittain. Keskimääräinen kunnallisveroprosentti 2015 on 19,84 ja kirkollisveroprosentti 1,43.


title: Ansiotuloverotus

text: Ansiotulojen verotus on ns. nettoverotusta, jossa bruttotuloista tehdään verovähennyksiä.


title: Ansiotuloverotus

text: "Puhdas ansiotulo" saadaan, kun ansiotuloista vähennetään ns. "luonnolliset vähennykset". Luonnollisia vähennyksiä ovat tulojen hankkimisesta ja säilyttämisestä johtuneet menot. Näiksi luetaan mm. ammattikirjallisuuden hankkiminen, työttömyyskassamaksut ja ay-jäsenmaksut. Vähennyksiksi eivät käy "elantomenot", joita ovat mm. asunnon vuokra ja kodin- ja lastenhoitoon liittyvät menot.


title: Ansiotuloverotus

text: Verotettavan tulon laskemiseksi puhtaasta ansiotulosta tehdään vielä eräitä lisävähennyksiä. Valtionverotuksessa ja kunnallisverotuksessa on omat vähennyksensä. Lisäksi saadaan vähentää aiempien verovuosien vahvistetut ansiotulolajin tappiot, jos tällaisia tappioita on syntynyt. Näiden vähennysten jälkeen on saatu "valtionverotuksen verotettava ansiotulo" ja "kunnallisverotuksen verotettava tulo", jotka voivat olla erisuuruiset.


title: Ansiotuloverotus

text: Ansiotulojen yhteismäärä oli Suomessa 113 miljardia euroa vuonna 2011. Ansiotuloa kertyi 4,5 miljoonalle henkilölle. Kaksi kolmasosaa ansiotuloista oli palkkatuloja ja reilu viidennes eläketuloja. Pieni osuus ansiotuloista tuli työttömyyskorvauksista ja sosiaalietuuksista. Palkkatuloja sai 2,8 miljoonaa ja eläketuloja 1,6 miljoonaa henkilöä. Keskimääräinen ansiotulo oli 25 074 euroa vuodessa ja palkkaa saaneilla keskipalkka päätoimesta 28 304 euroa.


title: Ansiotuloverotus

text: Teemu Muhosen ja Jari Hanskan mukaan Suomessa on jouduttu keventämään ansiotulojen verotusta, koska eläkemaksuja on nostettu.


title: Strontium 90

text: Strontium 90 oli entisen Gong-basisti Mike Howlettin lyhytaikainen kokoonpano 1976–1977. Kokoonpano syntyi demoäänityksiä varten hänen uusista punk-vaikutteisista lauluistaan. Demosessioon osallistuivat Sting (oik. Gordon Mathew Sumner), Andy Summers ja Stewart Copeland (ent.Curved Air) Howlett tunsi Stingin tuolloisen musiikkikustantamossa työskentelevän tyttöystävänsä kautta tämän nähtyä Stingin keikalla. Andy Summers oli Howlettille tuttu ammatti- ja sessiokitaristi. Sting suositteli Copelandia tilatun rumpalin saadessa yllättäen kiertuetarjouksen muualle.


title: Strontium 90

text: Strontium 90 muistetaankin myöhemmin The Police -yhtyeessään kansainvälisen läpimurron tehneiden Stingin, Summersin ja Copelandin ensimmäisenä yhteisenä studiosessiona. The Police toimi tähän aikaan kitaristinaan Henry Padovani.


title: Strontium 90

text: Kokoonpano soitti ensimmäisen konserttinsa 28. toukokuuta 1977 Pariisissa tapahtumassa, joka oli suunniteltu Gong-yhtyeen entisten jäsenten yhtyeiden ja projektien sekä sirkustaiteilijoiden ympärille itse yhtyeen ollessa pääesiintyjä eri kokoonpanoissaan.


title: Strontium 90

text: Howlett lähetti demonauhan useisiin merkittäviin levy-yhtiöihin huonoin tuloksin. Jälkeenpäin Virgin- levy-yhtiön toinen perustaja Simon Draper hämmästeli päästettyä tilaisuutta, mutta Howlett toteaa:


title: Strontium 90

text: "Tiedän miksi niin kävi. Punk tapahtui kaikkialla ja kukaan ei halunnut kuulla yhtyettä jossa olivat Gong- ja Curved Air -miehet, monien nimien kanssa soittanut sessiomuusikko ja ei-kukaan. Niinpä hajoitin yhtyeen ja siirryin onnistuneesti tuottajaksi."


title: Strontium 90

text: Demosessio sekä yllä mainittu miksauspöydästä äänitetty konsertti on julkaistu 1997 Strontium 90:n albumina "Police Academy" (Pangaea Records/Ark 21)."Every Little Thing She Does is Magic" on Stingin yksin keväällä 1976 Howlettin kodissa tekemä demo. Kappaleesta tuli yksi The Policen albumin "Ghost in the Machine" lauluista ja singlehitti. Muista kappaleista "Visions of the Night" päätyi The Police single "Walking on the Moon" b-puoleksi. "3 O' Clock Shot" - kuului myös The Policen alkuajan lavaohjelmistoon. Sting sanoi myöhemmin kuuluttaneensa "Visions of the Nightin" nimellä "3 O' Clock S**t"


title: Liperin vanha kunnantalo

text: Liperin vanha kunnantalo on Liperin kirkonkylän keskustassa oleva vuonna 1903 valmistunut jugendrakennus, joka on toiminut kunnanvirastona.


title: Liperin vanha kunnantalo

text: 1990-luvulta lähtien kunnantalon kohtalo on ollut avoin ja talo on ollut kiistelyn kohteena. Sen suojelua on kannatettu kulttuuri- ja rakennushistoriallisten arvojen takia. Purkamista on vaadittu sillä perusteella, ettei talolla ole riittävästi suojeluarvoa ja se on päässyt huonokuntoiseksi.


title: Liperin vanha kunnantalo

text: Liperin kunnanvaltuusto teki päätöksen talon purkamisesta, mutta Kuopion hallinto-oikeus kumosi sen. Kunnanvaltuusto päätti 2007 jättää vanhan kunnantalon kaavoituksessa ilman suojelumerkintää. Kuopion hallinto-oikeus kumosi tämän päätöksen. Muun muassa Liperin Pitäjätalo -yhdistys sekä Pohjois-Karjalan ympäristökeskus ovat vaatineet rakennuksen suojelemista. Kunnantalo sai suojelupäätöksen keväällä 2009, ja se peruskorjattiin kesällä 2012.


title: Iđut

text: Iđut AS on norjalainen kustantaja, joka sijaitsee Porsangin Pillavuonon Ikkaldasissa. Yhtiö julkaisee romaaneja, yleiskirjallisuutta, musiikkia ja elokuvia sekä lasten-, oppi- ja koulukirjoja. Se myös julkaisee nuorille tarkoitettua aikakauslehteä nimeltä Š, jonka päätoimittaja on Máret Ánne Sara. Vaikka yhtiön päätyökieli on pohjoissaame, sen julkaisuissa käytetään myös luulajan- ja eteläsaamea, Ruijan murteita ja norjaa. Vuodesta 2006 yhtiön johtaja on ollut Åge Persen ja päätoimittaja Nan Persen.


title: Penrose

text: Penrose voi tarkoittaa:


title: Miehenä olemisen taito

text: Miehenä olemisen taito on Thomas Finkin vuonna 2006 ilmestynyt tapaopas miehille. Kirjan on suomeksi toimittanut Juha Virkki ja kustantanut vuonna 2008 Atena. Alkukielellä teoksesta on ilmestynyt päivitetty laitos vuonna 2008.


title: Yhdistyneiden kansakuntien päämaja

text: Yhdistyneiden kansakuntien päämaja on Manhattanilla New Yorkissa, Yhdysvalloissa sijaitseva rakennuskompleksi. Se rakennettiin vuosina 1949–1950 ja se on toiminut päämajana vuodesta 1950 alkaen. Vaikka se on Yhdysvaltain maaperällä, päämajaa pidetään kansainvälisenä alueena. Vuosina 1946 -1952 YK:n päämaja sijaitsi Lake Success'ssa Long Islandilla ennen muuttoa Manhattanille.


title: Yhdistyneiden kansakuntien päämaja

text: Vuonna 2008 aloitettiin jo 13 vuotta suunnitteilla ollut päämajan 1,2 miljardia euroa maksava kunnostus, jonka myötä sen on tarkoitus muuttua modernimmaksi, turvallisemmaksi ja ympäristöystävällisemmäksi rakennukseksi.


title: Stefano Ticci

text: Stefano Ticci (s. 13. toukokuuta 1962) on italialainen rattikelkkailija, joka saavutti yhdessä Günther Huberin kanssa kahden miehen kelkan olympiapronssia Lillehammerissa 1994. Hän oli ollut mukana jo Albertvillen kisoissa kaksi vuotta aiemmin.


title: Francis Tyler

text: Francis William Tyler (11. joulukuuta 1904 - 11. huhtikuuta 1956) oli yhdysvaltalainen rattikelkkailija


title: Francis Tyler

text: Tyler saavutti neljän miehen kelkkailussa olympiakultaa Sankt Moritzissa 1948 yhdessä Patrick Martinin, Edward Rimkusin ja William d'Amicon kanssa.


title: Francis Tyler

text: Tyler menehtyi sydäninfarktiin vuonna 1956.


title: Tuhkakylän koulu

text: Tuhkakylän koulu oli Sotkamossa Tuhkakylässä sijaitseva peruskoulu. Koulu perustettin vuonna 1907 ja lopetettiin keväällä 2010. Koulussa toimi luokka-asteet esikoulusta 6. luokkaan ja kaksi opettajaa. Loppuvaiheessa koulussa opiskeli noin 19 oppilasta.


title: Corrie Sanders

text: Cornelius Johannes ”Corrie” Sanders (7. tammikuuta 1966 Pretoria, Etelä-Afrikka – 23. syyskuuta 2012 Pretoria, Etelä-Afrikka) oli 193 cm pitkä eteläafrikkalainen raskaansarjan nyrkkeilijä. Vasenkätinen Sanders tunnettiin lempinimellä ”The Sniper”.


title: Corrie Sanders

text: Sanders aloitti nyrkkeilyn kahdeksanvuotiaana. Amatööriuran lukemat olivat 180–11. Amatöörinä hän voitti muun muassa Francis Bothan. Olympialaisiin hän ei päässyt, koska Etelä-Afrikka oli suljettu olympialiikkeen ulkopuolelle harjoittamansa apartheid-politiikan vuoksi. Urheilu-uran ulkopuolella hän toimi poliisina.


title: Corrie Sanders

text: Sanders siirtyi ammattilaiseksi 23-vuotiaana. Hän voitti uransa 23 ensimmäistä ottelua, joista 16 ennen kuin kaikki erät olivat kuluneet. Ensimmäisen tappionsa hän kärsi Nate Tubbsille jo toisessa erässä.


title: Corrie Sanders

text: Vuonna 1994 Sanders oli vähällä päästä titteliotteluun. Jos Michael Moorer olisi voittanut ikääntyneen George Foremanin, Sanders olisi päässyt iskemään WBO-liiton tittelistä. Foreman kuitenkin voitti, ja Sandersin mahdollisuus titteliotteluun lykkääntyi.


title: Corrie Sanders

text: Ensimmäisen kerran Sanders pääsi titteliotteluun vuonna 1997. Ottelussa hän voitti kokeneen Ross Purittyn pistein ja voitti samalla WBU-liiton mestaruusvyön. Vuonna 2000 Sanders hävisi huipulle pyrkivälle Hasim Rahmanille seitsemännessä erässä.


title: Corrie Sanders

text: Sanders palasi kehään ottelutauolta marraskuussa 2001. Ottelusta piti tulla kahdeksaneräinen, mutta Michael Sprott menetti tajuntansa jo ensimmäisessä erässä.


title: Corrie Sanders

text: Vuonna 2003 Sanders voitti WBO:n raskaansarjan mestaruuden tyrmäämällä hallinneen mestarin Volodymyr Klytškon toisessa erässä. Etukäteen oli arvioitu, että Sandersilla ei olisi mitään mahdollisuuksia: hän oli pienikokoisempi ja yli 10 vuotta vastustajaansa vanhempi. Lisäksi Klytškon ulottuvuus oli sitä luokkaa, että ottelun olisi pitänyt olla hänelle helppo. Ottelun jälkeen Vitali Klytško käveli onnittelemaan veljensä tyrmääjää ja haastoi tämän otteluun. Sanders valittiin yllättävän voiton vuoksi "The Ring" -lehden vuoden yllätykseksi. Ottelun toteutumiseen kului yli vuosi. Tänä aikana Sanders luopui WBO-liiton vyöstään ja iski Vitali Klytškoa vastaan suuremman WBC-liiton vyöstä. Titteli oli ollut vapaana siitä lähtien, kuin Lennox Lewis oli lopettanut uransa 2003. Sanders aloitti hyvin ja Klytško oli tulla tyrmätyksi useasti ottelun alussa. Ottelun pitkittyessä Sandersin kunto kuitenkin loppui kesken. Lopulta 8. erässä tuomari keskeytti ottelun, sillä Sandersin silmä ja korva vaativat pikaista lääkärin hoitoa.


title: Corrie Sanders

text: Ottelun jälkeen Sanders halusi kohdata suuren palkkion toivossa Mike Tysonin, mutta Tyson halusi aloittaa alempaa ja kohtasi Danny Williamsin. Vuonna 2005 Sandersilla oli jatkuvasti ongelmia terveytensä kanssa, ja hän ilmoitti lopettavansa uransa. 2006 hän palasi ja tyrmäsi australialaisen Colin Wilsonin toisessa erässä. Ottelussa Sandersilla oli uusi manageri ja valmentaja – Sanders syytti entisen managerinsa kavaltaneen häneltä peräti 6,5 miljoonaa dollaria.


title: Corrie Sanders

text: Sanders jatkoi uraansa vuoteen 2008 asti, jolloin hän hävisi Osborne Machimanalle ottelun Etela-Afrikan mestaruudesta.


title: Corrie Sanders

text: Corrie Sandersia ammuttiin hänen kotimaansa Etelä-Afrikan pääkaupungissa Pretoriassa syyskuussa 2012. Hän menehtyi saamiinsa vammoihin sairaalassa 23. syyskuuta 2012.


title: UNAMID

text: UNAMID () on Yhdistyneiden kansakuntien ja Afrikan unionin yhteinen rauhanturvaoperaatio Darfurissa, Sudanissa. Sen toimeenpano vahvistettiin 31. heinäkuuta 2007 YK:n turvallisuusneuvoston päätöksellä. Operaation tehtävänä on vakauttaa konfliktin koettelema Darfur rauhanneuvotteluiden jatkuessa. Operaatiolla oli alustavasti vuoden toimeksianto 31. heinäkuuta 2008 loppuun, mutta YK pidensi sitä lisävuodella turvallisuusneuvoston päätöksellä. Operaatio on jatkunut ulottumaan 30. kesäkuuta 2017 saakka.


title: UNAMID

text: Joukkojen levitys alueelle alkoi lokakuussa 2007. Johtava, noin 9 000 sotilaan vahvuinen UNAMIS (African Union Mission in Sudan) yhdistettiin 31. joulukuuta YK:n joukkoihin, ja yhdessä ne muodostavat 19 555 hengen suuruisen operaation, UNAMID:n. Henkilöstöön kuului 360 sotilastarkkailijaa, 3772 kansainvälistä poliisia ja 19 erikoispoliisiyksikköä, joista jokaisessa on 140 poliisia. Joukoille myönnettiin oikeudet käyttää tarvittaessa voimaa siviiliväestön puolustamisessa.


title: UNAMID

text: UNAMID on ensimmäinen YK:n ja Afrikan unionin yhteisoperaatio ja samalla suurin rauhanturvaoperaatio. 31. elokuuta 2008 joukkojen todellinen määrä Darfurissa oli 10 337, joista 8 315 on sotilaallisia joukkoja, 177 sotilastarkkailijoita, 1 845 poliiseja ja 204 YK:n vapaaehtoisia. 10. lokakuuta 2008 joukkojen määrä oli noussut 10 527:een. Operaatiolla on valtuutus 26 000 vahvuisiin joukkoihin, mutta tavoitteeseen on päästy hitaasti. Alueelle odotettiin 3 600 uutta rauhanturvaajaa vuoden 2008 loppuun mennessä. Vuonna 2016 operaatioon oli valtuutettu osallistumaan yhteensä 19 248 vahvuiset joukot, joista sotilaallisia joukkoja 15 845, poliisihenkilökuntaa 1 583 ja lisäksi 13 poliisierikoisyksikköä, joista jokaisessa palvelee 140 henkilöä.


title: UNAMID

text: Operaation budjetti ajalle 1. heinäkuuta 2008 – 30. kesäkuuta 2009 oli 1569,26 miljoonaa Yhdysvaltain dollaria. Kaudelle heinäkuusta 2016 kesäkuuhun 2017 budjetti on 1039,57 miljoonaa dollaria.


title: UNAMID

text: 12. elokuuta 2007 Afrikan unionin puheenjohtaja Alpha Oumar Konaré ilmoitti olevan todennäköistä, etta operaatiosta tulee täysin afrikkalaisten joukkojen muodostama. Seuraavat maat ovat kuitenkin varmistaneet ottavansa osaa operaation jossain vaiheessa:


title: Vobiscum Satanas

text: Vobiscum Satanas on ruotsalaisen black metal -yhtye Dark Funeralin toinen studioalbumi.


title: Asus Eee PC

text: Asus Eee PC on ASUSTeK Computer Inc:in valmistama minikannettava. Eee PC sijoittuu kannettavien uuteen luokkaan, jossa tehoa tärkeämpiä ominaisuuksia ovat alhainen paino ja edullinen hinta. Asus Eee PC:hen liitetään usein akronyymit "UMPC" (Ultra-Mobile PC) tai "ULCPC" (Ultra Low Cost PC), joiden väliset erot ovat tulkinnanvaraisia ja vakiintumattomia. Tuotteella on joitakin mielleyhtymäkohtia myös OLPC -hankkeeseen.


title: Asus Eee PC

text: Lyhenne "Eee" tulee englanninkielisestä lauseesta "Easy to learn, Easy to work, Easy to play".


title: Asus Eee PC

text:
Asus julkisti Eee PC 701 ja Eee PC 1001 -mallit ensi kerran Computex Taipei 2007 -tapahtumassa. Myöhemmin kuitenkin Asus luopui Eee PC 1001:n kehittämisestä. 701-malli, joka tunnetaan paremmin "Eee PC 4G" -mallina, julkaistiin 16. lokakuuta 2007 Taiwanissa. Jo samana vuonna Asus myi 300 000 Eee PC:tä .
Eee PC 700 -sarjalaisilla on 7 tuuman (178 mm) ja resoluutioltaan 800×480 pikselin näyttö, Intelin 900 MHz Celeron M ULC -suoritin alikellotettuna 630 MHz:iin (2G-mallissa 571 MHz), 512 megatavua DDR2-keskusmuistia (lisättävissä 2 Gt asti) ja massamuistia mallista riippuen 2–8 gigatavun SSD-kiintolevy sekä MMC/SD-kortinlukija, johon saa SD- tai MultiMediaCard-muistikortin lisäkapasiteetiksi.


title: Asus Eee PC

text: Asus Eee 900 -linja julkaistiin 16. huhtikuuta 2008, jolloin kannettavan hinnaksi Englannissa ilmoitettiin n. 410 €.


title: Asus Eee PC

text: Suomessa Eee PC 4G:ä kameralla varustettuna versiona on myyty 2008 Elisan jälkeenmyyjien kautta 249 €:lla kappaleelta ja loppukesästä PricePoint:ssa 199 €:lla kappaleelta. Helsingin yliopiston tietojenkäsittelytieteen laitos jakaa syksyllä 2008 opiskelijoilleen EEE PC 900 minisylikoneet, joissa on tavanomaisen Xandrosin asemasta Ubuntuun perustuva Eeebuntu-käyttöjärjestelmä.


title: Asus Eee PC

text: Eee 900 -kannettavat ovat 225 × 165 × 35 mm mitoillaan hieman suurempia kuin 700-sarjan edeltäjänsä. Painoa 900-sarjalaisilla on yksi kilo . Uudessa sarjassa on uudistettu kosketuspinta, joka lisää tuotteeseen multi-touch-ominaisuuden ja on saatavilla sekä Linux- ja Windows XP -versioina. Linux-versiota kutsutaan EeePC 900:ksi ja tulee sisältämään 20 Gt SSD-kiintolevyn, kun taas Windows XP -versio on nimetty EeePC 900 Win:ksi ja sisältää 12 Gt SSD-kiintolevyn. Kummassakin versiossa on 1 Gt RAM-muistia, 8,9 tuuman ja 1024×600 pikselin nestekidenäyttö sekä 1,3 megapikselin kamera. Eee PC:stä on myös pöytäkoneversio, Eee Box.


title: Kalevi Rahikainen

text: Kalevi Ferdinand Rahikainen (3. huhtikuuta 1927 Koskenpää – 9. huhtikuuta 1992 Espoo) oli suomalainen runoilija.


title: Kalevi Rahikainen

text: Rahikainen julkaisi esikoisrunokokoelmansa "Hyvää huomenta" vuonna 1958. Samoihin aikoihin hän liittyi myös jäseneksi taiteilijaryhmä Kiilaan. Rahikaisen runojen aiheina olivat sodanvastaisuus, kansalaissodan muistot ja myös kuoleman ja katoavaisuuden teemat.


title: Kalevi Rahikainen

text: Rahikainen kirjoitti vappu- ja joulurunoja eri ammattiyhdistyslehtiin ("Palkkatyöläinen", "Rakentaja", "Ahjo") ja hän toimi myös 1960-luvulta lähtien Porissa ilmestyneen "Satakunnan Työ" -lehden kolumnistina. Rahikainen julkaisi monet runokokoelmistaan omakustanteina, sillä hän halusi saada ne nopeasti julkaistua, ja lisäksi hänellä oli itsellään kirjapainoalan työkokemusta ja myös painokone käytettävissä. Omakustannekirjojen painosmäärät jäivät kuitenkin materiaalikulujen vuoksi pieniksi, keskimäärin noin 1000 kappaleeseen.


title: Sisilialainen barokki

text: Sisilialainen barokki on barokkiarkkitehtuurin Sisilian saarella, Italiassa, kehittynyt tyylisuunta, joka vaikutti 1600- ja 1700-luvuilla.


title: Sisilialainen barokki

text: Sisilialainen barokki nousi nopeasti kukoistukseen, kun Sisiliassa jouduttiin laajoihin uudelleenrakennustöihin vuoden 1693 maanjäristyksen jälkeen. Aiemmin barokkityyliä oltiin käytetty Sisiliassa lähinä paikallisesti ja se oli kehittynyt alueen arkkitehtuurista ilman suurempaa vaikutusta Italian kuuluisilta barokkiarkkitehdeilta.


title: Sisilialainen barokki

text: Maanjäristyksen jälkeen monet Roomassa opiskelleet paikalliset arkkitehdit saivat mahdollisuuden kehittää barokkiarkkitehtuuria, joka oli suosittua muualla Italiassa. Paikallisten arkkitehtien työ ja uusi arkkitehtuurin tyyli inspiroi monia muita sisialaisia arkkitehteja seuraamaan uutta tyyliä. Vuoden 1730 tienoilla sisialaiset olivat jo kehittäneet barokkityylin omaan selvään suuntaansa. Heidän ansiostaan saaren taide muuttui edelleen persoonallisempaan ja alueellisempaan tyyliin. Sisialainen barokki korvautui hiljalleen 1780-luvulta eteenpäin uusklassismilla.


title: Sisilialainen barokki

text: Erityisen koristeellinen sisialainen barokki oli suosiossa noin 50 vuotta. Se heijasti saaren yhteiskuntajärjestystä aikana, jolloin se oli nimellisesti Espanjan alaisuudessa. Todellisuudessa saarta hallitsivat ylimystö, jonka käsiin pääosa maanviljelyyn perustuvasta taloudesta oli keskittynyt.


title: Vehmainen

text: Vehmainen on vehreä ja rauhallinen kaupunginosa, joka sijaitsee Itä-Tampereella Kangasalan rajalla. Vehmainen on itäosastaan tyypillinen 1930-luvulla syntynyt esikaupunkialue ja länsiosastaan sotien jälkeen rakennettua pientalorakentamista edustava alue. Aivan Vehmaisten länsipäässä vanhan aseman tienoilta alkaa Hankkion teollisuusalue, jonka itäisimmät osat siis kuuluvat vielä Vehmaisiin. Laajemmin miellettynä Vehmaisista puhuttaessa tarkoitetaan myös Holvastin ja Leinolan eteläisiä osia, mm. Leinolassa sijaitsevan marsalkka Mannerheimin patsaan väitetään monesti varsinkin vanhahkoissa lähteissä sijaitsevan Vehmaisissa.


title: Vehmainen

text: Messukylän pitäjään kuulunut Vehmaisten kylä mainittiin vuoden 1540 maakirjassa. Kylässä oli seitsemän taloa, joista kolme oli Hatanpään kartanon lampuotitiloina vuodesta 1782 lähtien. Vehmaisten kautta kulkeva Tampere–Haapamäki-rata (vanha Pohjanmaan rata) otettiin käyttöön vuonna 1883 ja samana vuonna radalla avattiin Vehmaisten pysäkki. Asemarakennuksen piirustukset laati todennäköisesti arkkitehti Knut Nylander ja rakennusta laajennettiin Bruno Granholmin suunnitelmien mukaan vuonna 1908. Runsaan kilometrin päässä Vehmaisten asemalta itään avattiin vuonna 1930 Vatialan rautatieasema, jolta erkani sivuraide kaakkoon VR:n sorakuopalle Kangasalan puolelle. Vehmaisten omakotialueen historia alkaa vuodesta 1928, jolloin Messukylän kunta osti Kröötin ja Holvastin tilat asutustarkoituksiin. Tiloista muodostettiin yhteensä 258 tonttia. 1930-luvun alun pula-aikana omakotirakentajat joutuivat kuitenkin vaikeuksiin ja esimerkiksi vuonna 1934 pakkohuutokaupattiin 58 taloa. Vuonna 1940 kaavoitettiin lisää tontteja rautatien pohjoispuolelta. Vehmaisten ensimmäinen asemakaava vahvistettiin 1950-luvulla.


title: Vehmainen

text: Vehmaisten palveluihin kuuluu elintarvikemyymälä (Valintatalo suljettiin marraskuussa 2011, vuonna 2012 tilalle avattiin K-Market) lahjatavarakauppa/asiamiesposti Fanti Shop, kukkakauppa, pankkiautomaatti, päiväkoti, seurakuntatalo, Vehmaisten Wembley, joka on hyvin suosittu urheilukenttä, kahviloita, ravintola, ala-asteen vuosiluokat 1-6,Vehmas-krouvi sekä Teboil-huoltoasema. Vehmaisten alueella on myös kaksi uimarantaa Kaukajärven rannalla. Vehmaisissa sijaitsee myös Bandidosin kerhotalo. Vehmaisiin pääsee Tampereen kaupunkiliikenteen linjoilla 17 ja 40.


title: Vehmainen

text: Aiemmin Vehmaisissa oli enemmän palveluja; mm. useita elintarvikemyymälöitä (Valintataloa edeltäneiden Spar/T-Market Valtaväylän ohella ainakin K-Lähikauppa "Toivon Valinta" ja nykyisessä päiväkodin sivutoimipisteen tiloissa Siwa, alun perin Voima) ja kaksi rautatieliikennepaikkaa, joissa oli pitkään postitoimipaikat (Vehmainen / Tampere 73 ja Vatiala / Tampere 75). Henkilöliikenne Vehmaisten ja Vatialan liikennepaikoilla lakkautettiin toukokuussa 1988. Vehmaisten liikennepaikka lakkautettiin ja ratapiha purettiin tavaraliikenteen loputtua vuonna 1998 ja asema lähirakennuksineen purettiin säilyttämistavoitteista huolimatta 2000-luvun vaihteessa. Vatialan vuonna 1945 valmistunut vaatimaton asemarakennus purettiin jo ennen henkilöliikenteen loppumista vuonna 1987.


title: Vehmainen

text: Vehmaisten Omakotiyhdistys r.y.:n kotisivut ovat osoitteessa www.vehmainen.fi.


title: Vehmainen

text: Vehmaisissa toimivat aiemmin myös alakoulun (3.-6. vuosiluokat), tosin eri rakennuksessa kuin 1.-2. vuosiluokat. Ylempien luokkien käytössä olleen ns. "ison koulun" (rakennettu v. 1968) käyttö jouduttiin lopettamaan pahojen sisäilmaongelmien takia syksyllä 2013, ja oppilaat siirrettiin Vuoreksen kouluun. Rakennus purettiin keväällä 2015, mutta alempien luokkien käytössä oleva "pikkula" jäi Vehmaisten koulun piha-alueelle. Tontille rakennetaan uusi 460 oppilaalle, sekä 160 lapselle mitoitettu koulu- ja päiväkotirakennus, jonka on tarkoitus valmistua kesäkuussa 2016.


title: Skotlannin parlamentti

text: Skotlannin parlamentti (engl. "Scottish Parliament", gaeli. "Pàrlamaid na h-Alba", skot. "Scots Pairliament") on vuonna 1999 perustettu Skotlannin yksikamarinen itsehallintoelin Edinburghissa. Siitä käytetään Britanniassa ajoittain nimeä Holyrood sijaintinsa mukaan. Parlamenttiin kuuluu 129 vaaleilla nelivuotiskaudeksi valittua edustajaa. Edelliset vaalit pidettiin 5. toukokuuta 2016. Suurin puolue on Skotlannin itsenäisyyttä kannattava Skotlannin kansallispuolue (SNP), joka sai 63 paikkaa. konservatiivit sai 31 paikkaa ja Labour 24 paikkaa. Lisäksi vihreät saivat kuusi paikkaa ja liberaalidemokraatit viisi paikkaa. Sitoutumaton ehdokas sai yhden paikan.


title: Skotlannin parlamentti

text: Parlamentin perustamisesta päätettiin vuoden 1997 kansanäänestyksellä. Se päättää monista Skotlantia koskevista asioista kuten koulutuksesta ja terveydenhuollosta, muttei ole samassa asemassa kuin Westminsterin parlamentti.


title: Skotlannin parlamentti

text: Parlamentti on kokoontunut syksystä 2004 lähtien Edinburghin Holyroodissa katalonialaisen Enric Mirallesin suunnittelemassa rakennuksessa, jonka arkkitehtuuri on herättänyt runsaasti keskustelua ja mielipiteitä suuntaa ja toiseen.


title: E. J. Ellilä

text: Eino Johannes (E. J.) Ellilä (10. kesäkuuta 1892 Onkiniemi, Sysmä – 1. helmikuuta 1983 Porvoo) oli suomalainen kustannusvirkailija, kirjojen kerääjä ja kirjailija. Ellilällä oli yksi Suomen suurimmista yksityisistä kirjakokoelmista, jossa oli suurimmillaan noin 32 000 nidettä.


title: E. J. Ellilä

text: Ellilä kävi kansakoulun jälkeen Itä-Hämeen kansanopiston ja perusti sitten kotikyläänsä nuorisoseuran ja useita opintokerhoja. Mentyään naimisiin hän muutti vuonna 1920 Heinolaan, missä hän työskenteli toimitusharjoittelijana Heinolan Sanomat- ja Heinolalainen-lehdissä. Vuonna 1926 Ellilä siirtyi Porvooseen, missä hän toimi aina vuoteen 1957 saakka WSOY:n palveluksessa kustannusvirkailijana. Ellilä oli kiinnostunut nuorisoseura- ja kansanvalistustoiminnasta ja hän aloitti kirjallisuuden keräämisen jo nuoruusvuosinaan.


title: E. J. Ellilä

text: Ellilän kokoelmassa oli suomalaisten kirjailijoiden teosten ensipainoksia 1900-luvun alusta aina 1960- ja 1970-luvuille saakka. Ellilä lahjoitti 1960-luvulla 20 000 teosta Helsingin yliopiston kirjastolle ja 7 000 teosta Harvardin yliopiston kirjastolle. Vuonna 1977 hän lahjoitti vielä 3 200 teosta Lahden kaupunginkirjastolle.


title: E. J. Ellilä

text: Ellilä sai kirjastoneuvoksen arvonimen vuonna 1953.


title: Pistetalo

text: Pistetalo on kerrostalotyyppi, jossa on vain yksi porraskäytävä, joka on sijoitettu yleensä rakennuksen keskelle. Asunnot sijoittuvat rapun ympärille ja yhdessä kerroksessa voi olla enemmän asuntoja kuin lamellitaloissa. Pistetalojen etu ovat valoisat huoneet (ikkunat kaikkiin suuntiin) verrattuna lamellitaloihin, joissa on useampia rappuja, jotka on erotettu palomuurilla. Pistetalojen pohja on yleensä neliönmuotoinen.


title: Juha Hakola (jalkapalloilija)

text: Juha Pekka Hakola (s. 27. lokakuuta 1987 Espoo) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan laitahyökkääjä.


title: Juha Hakola (jalkapalloilija)

text: Hakola valittiin Viron Meistriliigan vuoden pelaajaksi heti debyyttikaudellaan 2007. Vuonna 2007 hän kävi Espanjan La Ligan RCD Espanyolin testissä. Kaudeksi 2010–2011 Hakola siirtyi Alankomaiden Eredivisien Willem II Tilburgiin, mutta purki sopimuksensa kauden päätteeksi kun Willem II putosi Jupiler Leagueen. Elokuun 2011 lopussa Hakola siirtyi unkarilaiseen Ferencvárosiin. Pelattuaan kaudella 2013 Veikkausliigaa Kuopion Palloseurassa, hän teki tammikuussa 2014 sopimuksen Kyproksen jalkapalloliigassa pelaavan Aris Limassolin kanssa.


title: Juha Hakola (jalkapalloilija)

text: Hakola on pelannut Suomen nuorten maajoukkueissa ja hän kuului alle 21-vuotiaiden maajoukkueen vakiorinkiin. A-maajoukkueessa hän pelasi toistaiseksi ainoan maaottelunsa helmikuussa 2009.


title: PerkinElmer

text: PerkinElmer Inc. on yhdysvaltalainen monikansallinen teknologiayritys. Sen liiketoiminta keskittyy analyyttisiin instrumentteihin, optoelektroniikkaan, geenien tutkimuslaitteistoihin ja reagenssivalmistukseen sekä lääketieteellisen tutkimuslaitteistojen ja diagnostisten instrumenttien valmistukseen.


title: PerkinElmer

text: PerkinElmer on noteerattu New Yorkin pörssissä () ja kuuluu S&P 500 -indeksiin. Yritys toimii 125 maassa. Vuonna 2005 sen liikevaihto oli noin 3,0 miljardia Yhdysvaltain dollaria.


title: PerkinElmer

text: Suomessa toimivat konsernin yhtiöt PerkinElmer Oy ja Wallac Oy Turun Lausteella. Ne olivat vuonna 2014 Varsinais-Suomen toiseksi ja neljänneksi suurin yhteisöveron maksaja (4 836 523 ja 4 178 126 euroa). Wallac Oy:n liikevaihto vuonna 2014 oli 138 miljoonaa euroa ja henkilöstömäärä 530 henkeä. PerkinElmer Finland Oy:n liikevaihto oli 1,6 miljoonaa ja henkilöstömäärä 9.


title: PerkinElmer

text: PerkinElmer historia juontaa kahteen S&P 500 -indeksiin kuuluneeseen pörssiyritykseen. EG&G:hen ja Perkin-Elmeriin. 28. toukokuuta 1999 EG&G:n siviilitekninen ryhmä osti Perkin-Elmerin analyyttisten instrumenttien divisioonan Perkin-Elmerin yrityskokonaisuudesta 425 miljoonalla dollarilla. Näistä muodostettiin uusi PerkinElmer-niminen yhtiö.


title: PerkinElmer

text: Alkuperäinen Perkin-Elmer-yhtiö sai alkunsa 1930-luvun alussa, kun astronomiasta kiinnostuneet Elmer ja Perkin tapasivat. Charles W. Elmer oli eläkeikää lähestyvä oikeusistuntojen pikakirjoituspalveluja tarjoavan yrityksen johtaja, Richard Perkin taas nuori investointipankkiiri, joka oli opiskellut vuoden verran kemiantekniikkaa Brooklynin Pratt Institutessa mutta siirtynyt sitten tekemään uraa Wall Streetille. Perkin kävi Elmerin pitämillä tähtitieteen luennolla Brooklynin Institute of Arts & Sciences -oppilaitoksessa, ja miehet ystävystyivät. He päättivät perustaa tarkkuusoptiikkaan erikoistuvan verstaan parempien tähtikaukoputkien rakentamiseksi. Työpaja toimi aluksi New Yorkin Manhattanilla, josta se pian siirtyi Hudsonjoen vastarannalle Jersey Cityyn. Valmistuslaitteet he tilasivat Euroopasta.


title: PerkinElmer

text: Vuonna 1941 yhtiö muutti Connecticutin osavaltion Fairfieldin piirikuntaan Stamfordin kaupungin liepeille, jonne yritys sitten juurtui vuosikymmeniksi. Yrityksen alkuvuosien kasvua ja kannattavuutta helpotti sota-ajan aiheuttama kysyntä puolustusvoimien tarpeisiin. Yrityksestä tuli ensimmäinen optiikkavalmistaja, joka sai Yhdysvaltain laivaston korkeimman laatuluokituksen. Ensimmäisiä tuotteita olivat sotilaslentokoneiden kameroiden etsimet, pommitustähtäimet ja tiedustelujärjestelmät. Vuonna 1944 Perkin-Elmer esitteli kemiallisia yhdisteitä nopeasti analysoivan infrapunaspektrometrin, jollaista saksalaiset vasta suunnittelivat. Tämä oli alku yhtiön suuntautumiselle yhä enemmän kemian ja lääketieteen analyysi-instrumentteihin. Vuonna 1955 tuotiin markkinoille kaasukromatografi ja pian myös ensimmäinen spektrofotometri, joille löytyi sovelluskohteita perustutkimuksen ja teollisuuden laaduntarkkailun lisäksi muun muassa rikostutkinnasta.


title: PerkinElmer

text: Optiikan saralla Perkin-Elmer sai 1940-luvun lopulla tilauksen Harvardin yliopistolta 33-tuumaisen kaukoputken rakentamiseksi Etelä-Afrikkaan suunnitteilla olleeseen Baker Schmidtin observatorioon. Vuonna 1955 Perkin-Elmer suunnitteli ja rakensi tiedustelukäyttöön valtavan ilmakuvauskameran, jonka filmikoko oli 12 × 14 jalkaa. Tämä "Transverse Panoramic Camera" oli mullistava keksintö, jonka tosin pian korvasi satelliittikuvaus. Sillä voitiin kuvata kahdella ylilennolla koko Pennsylvanian osavaltio niin, että valtateiltä erottuivat yksittäiset autotkin. Perkin-Elmer pääsi kuitenkin mukaan myös avaruusteknologiaan jo miehittämättömien avaruuslentojen aikakaudella, minkä lisäksi se jatkoi yhteistyötä puolustusteollisuuden kanssa kehittämällä ohjusjärjestelmien ohjaustekniikkaa.


title: PerkinElmer

text: 1950-luku oli myös Perkin-Elmerin kansainvälistymisen aikaa. Se avasi myyntikanavia moniin maihin ja laajensi valmistustaan Saksaan ja Britanniaan. Vuonna 1960 perustettiin Japaniin yhteisyritys Hitachi Perkin-Elmer, jossa Hitachilla oli 51 prosentin osuus. Samana vuonna Perkin-Elmer listautui New Yorkin pörssiin.


title: PerkinElmer

text: 1960-luvulla Perkin-Elmer oli yksi lasertekniikan pioneereista. Sen tekemät sovellukset liittyivät puolustusteollisuuteen ja avaruuden tutkimukseen. 1960- ja 1970-luvuilla yritys eteni yritysostojen avulla myös puolijohde-, pinnoitus- ja materiaalitekniikkaan sekä tietokonealalle. Ensimmäisellä miehitetyllä kuulennolla astronauttien kypäröiden visiirit oli päällystetty yhtiön kehittämällä pinnoitteella, ja avaruusalusten tarkkaan paikannukseen käytettiin Perkin-Elmerin laserheijastustekniikkaa.


title: PerkinElmer

text:
Perustajista vanhempi, Charles W. Elmer, kuoli 83-vuotiaana vuonna 1954. Richard Perkin jatkoi pääjohtajana ja hallituksen puheenjohtajana vuoteen 1961, kunnes tehtävään valittiin Argus-kamerayhtiötä ja Sylvania-sähkötarvikeyhtiötä johtanut Robert E. Lewis. Perkin toimi hallituksen puheenjohtajana vuoteen 1969 saakka, jolloin hän kuoli 62 vuoden iässä.
Perkin-Elmer toimitti optisia komponentteja Hubble-avaruusteleskooppiin, mistä tuli yhtiön suurimpia epäonnistumisia. Hubblen pääpeilin työstäminen aloitettiin vuonna 1979, ja peili valmistui 1981. Linssin kiillotus kuitenkin myöhästyi aikataulusta ja osittautui budjetoitua kalliimmaksi. Tämä aiheutti huomattavaa kitkaa linssin tilanneen Nasan ja Perkin-Elmerin yhtiön välille. Kun avaruusteleskoopin pääpeilin linssissä sitten havaittiin vakava mittavirhe teleskoopin jo ollessa maata kiertävällä radalla, Nasan kritiikki Perkin-Elmerin toiminnalle kasvoi entisestään.


title: PerkinElmer

text: Monien muiden yritysten tapaan Perkin-Elmer alkoi 1980-luvun lopulla luopua vähemmän kannattavista toimialoistaan tehtyään historiansa ensimmäisen tappiollisen tuloksen vuonna 1987. Se säilytti kuusi liiketoiminta-aluetta: analytiikkainstrumentit, puolijohteiden valmistustekniikan, optiset järjestelmät, materiaali- ja pinnoitustekniikan, minitietokoneet sekä saksalaisen Bodenseewerk Gerätetechnik -yhtiön (BGT), joka kehitti ohjus- ja sotilasilmailujärjestelmiä Yhdysvaltain ja Saksan puolustushallinoille. Pian saneeraus kuitenkin jatkui niin, että jäljelle olivat vuonna 1990 enää analytiikka ja materiaalitekniikka.


title: PerkinElmer

text: 1990-luvun alussa Perkin-Elmer toimi pioneerina yhdessä Cetus Corporationin (myöhemmin Hoffmann-La Roche) kanssa polymeraasiketjureaktion (PCR) aikaansaavien laitteiden kehittäjänä ja valmistajana.


title: PerkinElmer

text: EG&G -yhtiön perustivat vuonna 1947 kolme Massachusetts Institute of Technologyn ydinfyysikkoa: Harold E. Edgerton, Kenneth J. Germeshausen ja Herbert E. Grier. He olivat olleet mukana Yhdysvaltain hallituksen ydinpommiohjelmassa, ja nyt hallitus halusi heidän jatkavan vetypommin kehittelyä ja kokeilua Nevadassa ja Bikinin atollilla. Yhtiö, viralliselta nimeltään "Edgerton, Germeshausen, and Grier, Inc.", alkoi myös kehittää järjestelmiä Neuvostoliiton ydinkokeiden kaukotarkkailuun. Tämän työn myötä EG&G:lle kertyi merkittävää osaamista myös ympäristövaikutusten tarkkailuun tarvittavasta teknologiasta, mikä oli sille eduksi vuonna 1963 asetetun ydinkoekiellon myötä ja toisaalta ympäristönsuojeluaatteen vahvistuessa 1960-luvulta alkaen. Yhtiön suurimpana liiketoiminta-alueena säilyi ydinkoetoiminta ja sen monitorointi, mutta muita alueita olivat avaruusalusten ydinkäyttöisten moottorien kehittely, ydinvoiman käyttö maanrakennuksessa ja öljynetsinnässä sekä ympäristöalalla erityisesti merentutkimus. Nämä osaamisalueet tekivät EG&G:stä suositun öljytankkerisatamien suunnittelijan eri puolilla maailmaa.


title: PerkinElmer

text: Ronald Reaganin presidenttikaudella EG&G:n ydinaseosaaminen sai käyttöä ”Tähtien sodaksi” kutsutussa SDI-ohjelmassa, vaikka yhtiön silloinen johtaja Bernard O’Keefe oli henkilökohtaisesti muun muassa neutronipommin kehittämistä vastaan. Yhtiön tulos kuitenkin lähes kaksinkertaistui SDI-ohjelman ansiosta, ja yhtiö pääsi mukaan myös Nasan avaruussukkulaohjelmaan.


title: PerkinElmer

text: George Bushin presidenttikaudella EG&G kärsi ydinkokeiden vähenemisestä Neuvostoliiton romahdettua ja kylmän sodan päätyttyä. Se eteni yritysostoin monille uusille siviilitekniikan alueille, kuten optoelektroniikkaan, sensoritekniikkaan ja lääketieteen diagnostiikkaan, johon se pääsi mukaan ostamalla turkulaisen Wallac Oy:n. 1990-luvun puolivälissä EG&G luopui kokonaan ydintekniikkaan liittyvästä liiketoiminnastaan. Se alkoi toisaalta olla maailman johtavia yrityksiä myös turvatarkastus- ja räjähteiden etsintäteknologiassa, joilla se pääsi muun muassa Yhdysvaltojen siviili-ilmailuhallinnon (FAA) suosioon.


title: PerkinElmer

text: Vuonna 1998 yhtiön johtoon noussut Gregory Summe keskitti EG&G:n toiminnan viidelle strategiselle liiketoiminta-alueelle: Life Sciences, Instruments, Engineered Products, Optoelectronics ja Technical Services. Se luopui monista toimialoistaan mutta teki toisaalta historiansa siihen asti suurimman yrityskaupan ostamalla lääketieteen erikoisvalaisimiin erikoistuneen Lumen Technologies -yhtiön.


title: PerkinElmer

text: Vuonna 1999 EG&G:n siviilitekniikkaan yhdistettiin Perkin-Elmerin analytiikkainstrumenttien liiketoiminta, ja näistä muodostettiin uusi PerkinElmer-niminen yhtiö. EG&G:n puolustustekniikan osti URS Corporation, ja Perkin-Elmerin jäljelle jäänyt Life Sciences -ryhmä jatkoi vanhaa yhtiötä uudella nimellä PE Corporation, josta sitten vuonna 2000 muodostettiin erilliset pörssiyhtiöt Applera Corporation ja Applied Biosystems Group.


title: Päähuivi

text: Päähuivi on värillinen kaulan tai pään ympärillä pidettävä liina. Päähuivia kutsutaan myös "bandanaksi" hindin kielen sanan "badhnu" mukaan. Nykyisin päähuvi viittaa puuvillaisiin tai joskus silkkisiin kangasneliöihin, joihin on painettu yksinkertaisia kašmir- tai pallokuvioita. Tavallisesti päähuivit ovat sivumitaltaan noin 55 senttiä vastaan 40 senttiä. Miehet pitävät niitä joko rintataskussa tai housujen etutaskussa.


title: Pavel Brendl

text: Pavel Brendl (s. 23. maaliskuuta 1981 Opočno, Tšekkoslovakia) on tšekkiläinen jääkiekkoilija. Pelipaikaltaan Brendl on oikea laitahyökkääjä.


title: Pavel Brendl

text: Brendl siirtyi Tšekistä Pohjois-Amerikkaan jo juniori-ikäisenä, kun hän pelasi kaudella 1998–1999 WHL-juniorisarjassa Calgary Hitmenin joukkueessa. Brendl pelasi loistavan tulokaskauden sarjassa, sillä hän voitti koko liigan pistepörssin. Hän teki 68 ottelussa 134 pistettä. Hänet valittiin sekä WHL:n että koko CHL:n vuoden tulokkaaksi ja hänet nimettiin CHL:n tähdistökentälliseen. Calgary voitti kauden päätteeksi Kanadan juniorisarjojen mestaruuden, Memorial Cupin. New York Rangers varasi Brendlin NHL:ään seuraavana kesänä vuoden neljäntenä pelaajana.


title: Pavel Brendl

text: Seuraavat kaksi kautta Brendl pelasi vielä WHL:n Calgary Hitmenissä, vaikka kävi pelaamassa AHL:n Hartford Wolf Packissa pudotuspelejä kaudella 1999–2000. Hän ei Calgaryssä yltänyt aivan ensimmäisen kauden loistoonsa, vaikka toisellakin kaudellaan teki 111 pistettä. Ennen NHL-kauden 2001–2002 alkua Brendl kaupattiin Rangersista Philadelphiaan Jan Hlaváčin ja Kim Johnsson kanssa. Rangers sai kaupassa Eric Lindrosin. Ensimmäisellä ammattilaiskaudellaan Brendl pelasi kahdeksan ottelua NHL:ssä Philadelphiassa. Pääosan kaudesta hän pelasi kuitenkin farmijoukkue Philadelphia Phantomsissa.


title: Pavel Brendl

text: Brendl aloitti kauden 2002–2003 Philadelphian NHL-joukkueessa, mutta hänet kaupattiin kesken myytiin Carolina Hurricanesiin kaupassa, jossa Carolinaan siirtyi myös Bruno St. Jacques ja Philadelphia sai Sami Kapasen ja Ryan Bastin.


title: Pavel Brendl

text: NHL:n työsulkukaudella 2004–2005 Brendl edusti neljää eri seuraa ympäri Euroopan. Hän aloitti kotimaassaan HC Třinecissä ja HC Olomoucissa, josta siirtyi Mestikseen Jokipoikiin. Mestiksen syyskauden jälkeen hän jatkoi matkaansa Sveitsin kakkosarjaan HC Thurgauhun, mutta palasi Jokipoikiin, kun Thurgau ei viivytteli sopimustarjouksen tekemisessä. Jokipojissa Mestiksessä Brendl pelasi 21 ottelua tehoin 9+10. Seuraavalla kaudella Brendl palasi NHL:ään, ja hänet kaupattiin kesken kauden Phoenix Coyotesiin vaihdossa Krystofer Kolanosiin. Phoenixissa Brendl pelasi kaksi ottelua, mutta kausi meni pääosin AHL:ssa (Lowell Lock Monsters ja San Antonio Rampage).


title: Pavel Brendl

text: Vuonna 2006 Brendl siirtyi Elitserien-seura Mora IK:hon, jossa pelasi hyvän kauden tehoin 34+23=57 (54 ottelua). Hän oli Elitserienin maalikuningas ja pistepörssin kakkonen. Morasta Brendl siirtyi Brynäsiin, jonka kanssa teki kolmen vuoden sopimuksen. Hän pelasi Brynäs IF:ssä runkosarjassa 54 ottelua, joissa teki tehot 31-24=54. Brendl sijoittui Elitserienin runkosarjan pistepörssin kolmoseksi.


title: Pavel Brendl

text: Venäläinen HK Torpedo Nižni Novgorod teki Brendlistä tarjouksen ensimmäisen Brynäsin kauden jälkeen. Brendl siirtyikin kaudeksi 2008–2009 Venäjän pääsarjaan, jossa hän pelasi kevääseen 2010 asti. Syyskuussa 2010 hän teki SM-liigaseura KalPan kanssa marraskuun alkuun kestävän sopimuksen. KalPassa Brendl teki 15 pistettä 16 ottelussa. Marraskuussa hän jätti joukkueen sopimuksen umpeuduttua ja siirtyi KHL-liigan Neftehimik Nižnekamskiin.


title: Pavel Brendl

text: Brendl pelasi kevään 2011 loppuun Nižnekamskissa. Seuraavaksi kaudeksi hän palasi kotimaahansa ja HC Pardubiceen. Siellä hän pelasi vain kuusi ottelua ja teki niissä kahdeksan pistettä, kunnes Sveitsin liigassa pitkän tappioputken jälkeen viimeiseksi tippunut Rapperswil-Jona Lakers hankki hänet ja Janne Niinimaan joukkueeseensa. Hän pelasi loppukauden Rapperswilissä ja palasi kaudeksi 2012–2013 Pardubiceen.


title: Pavel Brendl

text: Brendl oli mukana nuorten maailmanmestaruuden voittaneessa Tšekin joukkueessa vuonna 2001. Hän oli Tšekin eniten pisteitä tehnyt pelaaja ja hänet valittiin kisojen tähdistökentälliseen.


title: Pavel Brendl

text: Aikuisten maajoukkuedebyyttinsä Brendl teki Karjala-turnauksessa marraskuussa 2006.


title: Luettelo Lyydian kuninkaista

text: Vähässä-Aasiassa antiikin aikana kukoistaneen Lyydian – jota aiemmin kutsuttiin Maioniaksi – valtakuntaa hallitsi kolme hallitsijasukua. Näistä ensimmäinen on täysin myyttinen, kuten myös sitä seuraavan alkuosa. Kahdeksannesta vuosisadasta eaa. eteenpäin kertomuksiin alkaa kuitenkin sisältyä historiallisia tapahtumia niin, että lopulta kolmas ja viimeinen suku perustuu kokonaan todellisiin henkilöihin.


title: Luettelo Lyydian kuninkaista

text: Viidennellä vuosisadalla eaa. lounaisessa Vähässä-Aasiassa elänyt kreikkalainen historioitsija Herodotos nimesi "Historia"-teoksensa ensimmäisessä kirjassa Maneen ja tämän pojan Atyksen Maionian ensimmäisiksi kuninkaiksi.


title: Luettelo Lyydian kuninkaista

text: Samoihin aikoihin Herodotoksen kanssa elänyt historioitsija Ksanthos ja myöhemmin ajanlaskumme alussa vaikuttanut Strabon nimesivät Tmoloksen ja hänen poikansa Tantaloksen Lyydian kuninkaiksi lähes samana ajanjaksona kuin mitä on mainittu Herodotoksen kirjassa.


title: Luettelo Lyydian kuninkaista

text: Yhdistävä tekijä näissä luetteloissa on Omfale, jonka molemmat lähteet nimeävät. Tämän vuoksi on oletettu, että luettelot käsittelevät samoja henkilöitä.


title: Luettelo Lyydian kuninkaista

text: Myytin mukaan toinen hallitsijasuku polveutuu Omfalen toisesta avioliitosta Herakleen kanssa, joiden poika Alkaios oli Beloksen isä, joka puolestaan oli Ninoksen, Assyrian tarunomaisen perustajan, isä. Lyydialaiset kutsuivat heitä tylonideiksi Herakleen orjanimen "Tyloksen" mukaan.


title: Luettelo Lyydian kuninkaista

text: Gyges perusti väkivaltaisesti lyhytikäisen mutta mahtavan mermnadien hallitsijasuvun, jonka aikana Lyydia saavutti valtansa huipentuman Vähässä-Aasiassa, ja jonka olemassaolo päättyi Kroisoksen tappioon persialaiskuningas Kyyros II:ta vastaan.


title: Luettelo Lyydian kuninkaista

text: Vaikka hallitsijasuvun historiallisuus on todistettu, Herodotoksen antamien tietojen paikkansapitävyyttä on epäilty. Nykyään käytetyt ajanjaksot perustuvat poikkeavaan assyrialaiseen historiankirjoitukseen.


title: Brent Gretzky

text: Brent Gretzky (s. 20. helmikuuta 1972 Brantford, Ontario) on kanadalainen jääkiekkoilija. Hän on toinen kuuluisan Wayne Gretzkyn veljistä, joka pelasi jääkiekkoa; toinen on Keith Gretzky. Brent on pelannut urallaan NHL:ssä vain 13 ottelua, joissa hän on tehnyt neljä pistettä. Gretzkyn veljekset ovat näin eniten pisteitä tehnyt veljespari 2 861 pisteellä.


title: Brent Gretzky

text: Gretzkyjen isä Walter opetti heitä pelaamaan jääkiekkoa. Brent siirtyi OHL:ään Belleville Bullsiin 1989–1990, jossa kolmen kauden näytöllä Tampa Bay Lightning varasi hänet kolmannella kierroksella numerolla 49 vuonna . Hän pelasi Tampa Bayssa 13 ottelua kausien 1993–1994 ja 1994–1995 aikana, ja pääsi kerran pelaamaan veljeään vastaan.


title: Brent Gretzky

text: Gretzky pelasi pitkän uran kierrellen alasarjoja. Hän on pelannut IHL:ssä, AHL:ssä, yhden kauden ECHL:ssä ja Itävallassa, sekä UHL:ssä. Kauden 2005–2006 jälkeen hän lopetti ammattimaisen pelaamisen.


title: Brent Gretzky

text: Tammikuussa 2008 Gretzky alkoi pelata kanadalaisessa seniorisarjassa kotikaupunkinsa Brantford Blastin joukkueessa. Joukkue voitti sarjan mestaruuden eli Allan Cupin samana keväänä.


title: PAX (verkkolehti)

text: Pax () on Sadankomitean ja Rauhanliiton jäsenlehti ja rauhanpoliittinen aikakauslehti. Pax on ilmestynyt verkossa maaliskuusta 2007 alkaen. Lehti kertoo tuoreimmat rauhanuutiset, tiedottaa rauhanjärjestöjen toiminnasta ja tapahtumista. Historian ensimmäinen PAX-lehti ilmestyi vuonna 1984. PAXin edeltäjä oli vuodesta 1980 ilmestynyt, Sadankomitean julkaisema Rauhanlietsoja. Jo tätä ennen, vuodesta 1974 Sadankomitea julkaisi aiemmin Rauhanliike-lehteä, joka oli Suomen ensimmäisiä järjestölehtiä. Nykyisin PAX ilmestyy 5 kertaa vuodessa, neljästi vuodessa verkkolehtenä ja kerran kesällä paperilehtenä, jota jaetaan festareilla. Lehden päätoimittajana toimii Eekku Aromaa.


title: Phil Pfister

text: Phil Pfister (s. 15. toukokuuta 1970) on yhdysvaltalainen voimamies. Hän voitti vuoden 2006 maailman vahvin mies -kilpailun Sanyassa, Kiinassa.


title: Phil Pfister

text: Ennen vuoden 2006 voittoa Pfisterin parhaat sijoitukset samaisessa kilpailuissa olivat olleet neljännet sijat, jotka hän saavutti vuosina 1998 ja 2001. Hän kilpaili 17. huhtikuuta 2008 peliohjelmassa "Are You Smarter Than a 5th Grader?".


Lappeenrannan teknillisen yliopiston tukisäätiön perustivat vuonna 1984 Lappeenrannan kaupunki ja Viipurin taloudellinen korkeakouluseura. Tukisäätiön alkupääoma oli 100 000 markkaa. Vuoden 2007 lopussa tukisäätiön tase oli 7,1 milj. euroa. Säätiön tarkoituksena on Lappeenrannan teknillisessä yliopistossa suoritettavan tutkimuksen ja opetuksen tukeminen ja edistäminen. Apurahoja myönnetään diplomityön, pro gradu -tutkielman sekä väitöskirjan tekemiseen tai muuhun tutkimustyöhön.


title: Lappeenrannan teknillisen yliopiston tukisäätiö

text: Toimintansa aikana säätiö on jakanut 7300 apurahaa, joiden yhteissumma on noin 25 miljoonaa euroa.


title: Azorientulkku

text: Azorientulkku ("Pyrrhula murina") eli aiemmalta nimeltään azorienpunatulkku on vaarantunut São Miguelin saarella Azoreilla elävä varpuslintu. Sitä on pidetty joko omana lajinaan tai punatulkun alalajina. Nykyisin azorientulkulla on lajistatus, jonka on tehnyt Euroopan rariteettikomitea AERC TAC vuonna 2012.


title: Azorientulkku

text: Kooltaan azorientulkku on noin 17 cm. Lintu on rakenteeltaan tukeva ja pääväritykseltään ruskea. Koiraan vatsa on hieman vaaleanpunertava. Azorientulkun pää ja siivet ovat mustat. Lisäksi siivissä on valkoista ja hieman sinistä. Nokka on tukeva. .


title: Azorientulkku

text: Azorientulkun elinympäristöä ovat metsät ja pensaikkoiset maat. Tyypillisiä kasveja, joiden siemeniä se käyttää ravintonaan ovat sugi ja aaltokielopuu. Azorientulkut ovat erityisen riippuvaisia sugin siemenistä tiettyinä kuukausina .


title: Azorientulkku

text: Azorientulkkukannan kooksi arvioitiin vuonna 2016 630–2000 sukukypsää yksilöä. Suurin kantaan kohdistuva uhka on elinympäristön hakkaaminen. Lisäksi saarelle levinneet kissat ja rotat ovat saalistajia. Suojelutoimien ansiosta kannan koko on saatu vakiinnetettua, joten Kansainvälinen luonnonsuojeluliitto luokitteli lajin vuonna 2016 vaarantuneeksi erittäin uhanalaisen sijaan.


title: Bill McLaren

text: Bill McLaren (16. lokakuuta 1923 Hawick, Skotlanti – 19. tammikuuta 2010 Hawick), ”rugbyn ääni”, oli maineikas brittiläinen rugbykommentaattori ja -valmentaja. Hän vetäytyi yli puoli vuosisataa kestäneen uransa päätteeksi vuonna 2002.


title: Bill McLaren

text: McLaren opiskeli liikunnanopettajaksi, jona hän työskentelikin pitkään. Hänet kelpuutettiin ansioistaan rugbyn kansainväliseen Hall of Fameen.


title: Alfonso III (Aragonia)

text: Alfonso III lisänimeltään Vapaamielinen oli Aragonian kuningas vuosina 1285-1291 isänsä Pietari III:n jälkeen. Hän valloitti vuonna 1286 Mallorcan kuningaskunnan. Alfonso II joutui kohtaamaan veljensä Jaakko II:n, paavin sekä Ranskan kuninkaan vihamielisyyttä, mutta vaaran hetkellä Englannin kuninkaan Edvard I:n onnistui saada rauha aikaiseksi.


title: Alfonso III (Aragonia)

text: Alfonsolla ei ollut lapsia, joten häntä seurasi ennenaikaisen kuoleman jälkeen hänen veljensä.


title: Alfonso III (Aragonia)

text: Alfonso III on haudattu Barcelonaan, Kataloniaan.


title: Panik

text: Panik on vuonna 2007 perustettu saksalainen nu metal -yhtye. Aiemmin yhtyeen nimi oli Nevada Tan, joka viittasi japanilaiseen murhaajaan, Nevada-taniin. Yhtye vaihtoi nimensä tammikuussa 2008.


title: Olga Kuznetsova

text: Olga Kuznetsova (, s. 17. marraskuuta 1968 Samara) on venäläinen pistooliampuja.


title: Olga Kuznetsova

text: Kuznetsova on saavuttanut olympialaisissa Atlantassa 1996 olympiakultaa 10 m ilmapistoolissa., tuolloin tyttönimellään Klotšneva. Lisäksi hän on voittanut MM-kilpailuissa Lahdessa 2002 joukkuemaailmanmestaruuden ja henkilökohtaisen pronssin 10 m ilmapistoolissa. Zagrebissa 2006 hän saavutti joukkuepronssia samassa lajissa.


title: Jaakko II (Aragonia)

text: Aragonian Jaakko II (10. elokuuta 1267 – 2. marraskuuta 1327) oli Pietari III:n ja Constantia Sisilialaisen poika. Isänsä kuoltua hän toimi Sisilian kuninkaana vuodesta 1285, kunnes luopui siitä sopimuksella 1296. Aragonian ja Valencian kuninkaan ja Barcelonan kreivin asema periytyi ensin Jaakon vanhemmalle veljelle Alfonso III lle, mutta tämän kuoltua 1291 Jaakko peri myös ne valtaistuimet.


title: Jaakko II (Aragonia)

text: Häntä seurasi poikansa Alfonso IV.


title: Jaakko II (Aragonia)

text: Jaakko oli neljästi naimisissa, ja hänellä oli useita lapsia.


title: Alfonso IV (Aragonia)

text: Aragonian Alfonso IV (Alfons 'el Benigne'; 1299 – 24. tammikuuta 1336) oli Aragonian ja Valencian kuningas sekä Barcelonan kreivi (Alfonso III) vuodesta 1327 kuolemaansa. Hän oli Jaakko II:n ja Blanche Anjoulaisen poika.


title: Alfonso IV (Aragonia)

text: Alfonsoa seurasi hänen poikansa Pietari IV.


title: Renault R26

text: Renault R26 oli brittiläisen Bob Bellin suunnittelema Formula 1 -auto, jolla ranskalainen Renault talli kilpaili kaudella 2006. Autoa ajoivat vuoden 2005 maailmanmestari, espanjalainen Fernando Alonso, sekä italialainen Giancarlo Fisichella. Testikuljettajana toimi suomalainen Heikki Kovalainen. Autossa oli Michelinin renkaat, Hitcon valmistamat jarrut ja se käytti Elfin valmistamaa polttoainetta. Auto painoi kuljettajan kanssa 605 kilogrammaa.


title: Renault R26

text: Alonso avasi kauden voittamalla Bahrainin GP:n. Malesian GP:ssä Fisichella saavutti kauden avauspisteensä voittamalla kilpailun startattuaan paalupaikalta. Edellinen tallin kaksoivoitto oli saavutettu vuoden 1982 Ranskan GP:ssä. Fernando saavutti myös kilpailun nopeimman kierroksen. Australian GP:n Alonso voitti kolmannesta lähtöruudusta, kun Fisichella jäi viidenneksi startattuaan toisesta ruudusta. San Marinon GP:ssä Alonso ajoi palkintokorokkeelle toiseksi saavuttaen samalla kilpailun nopeimman kierroksen. Fisichella jäi viimeiselle pistesijalle oltuaan kahdeksas. Euroopan GP:hen Alonso starttasi paalupaikalta, mutta joutui kilpailussa antautumaan Ferrari-kuljettaja Michael Schumacherille ja jäi toiseksi. Fisichella ajoi kilpailussa kuudenneksi. Alonso palasi voittajaksi kotikilpailussaan Espanjan GP:ssä startattuaan paalupaikalta. Fisichella täydensi tallin menestystä kolmannella sijallaan. Monacon GP:hen Alonso lähti paalupaikalta ja piti sijoituksensa kilpailun loppuun asti. Fischella saavutti kolme MM-pistettä sijoittuen kuudenneksi. Britannian GP:ssä Renaultille kyseessä oli tallin 200. Grand Prix. Alonso saavutti paalupaikan, voiton sekä nopeimman kierroksen ja Fisichella oli neljäs. Alonso jatkoi voittokulkuaan Kanadan GP:ssä ottamalla paalupaikalta startattuaan neljännen peräkkäisen voittonsa. Fisichella sijoittui toistamiseen peräkkäin neljänneksi saatuaan kilpailun alussa varikonläpiajorangaistuksen otettuaan varaslähdön. Rengasvalmistaja Michelin saavutti myös kilpailusta 100. voiton.


title: Renault R26

text: Yhdysvaltain GP:ssä Fisichella vastasi pitkästä aikaa tallin paremmasta suorituksesta ajamalla palkintokorokkeelle kolmanneksi. Alonso sijoittui lopputuloksissa viidenneksi. Ranskan GP:ssä Alonso palasi palkintokorokkeelle sijoittumalla kilpailussa toiseksi. Fisichella jäi kuudennelle sijalle. Saksan GP:ssä talli jäi palkintosijojen ulkopuolelle, kun Alonso oli viides ja Fisichella kuudes. Sateisessa Unkarin GP:ssä tallin molemmat kuljettajat keskeyttivät ja samalla katkesi tallin 18 kilpailun mittainen pistesijaputki. Alonso palautti tallin palkintosijoille Turkin GP:ssä sijoittumalla toiseksi, kun taas Fisichella jäi jälleen kuudenneksi. Italian GP:ssä Fichella ajoi neljänneksi. Alonso joutui keskeyttämään kilpailun moottoririkon seurauksena. Kiinan GP:hen Alonso starttasi paalupaikalta, mutta joutui jälleen tyytymään lopputuloksissa toiseen sijaan Michael Schumacherin voitettua. Fisichella ajoi myös palkintokorokkeelle ollen kolmas. Talli hyllytti kilpailun jälkeen tyrineen varikkomiehen. Japanin GP:ssä Alonso nousi kuljettajien MM-sarjassa kymmenen pistettä toisena olleen Schumacherin edelle voitettuaan kilpailun. Fisichella oli kilpailussa jälleen kolmas, joka sai hänet liikuttumaan kyyneliin palkintopallilla hänen parhaan ystävänsä Tonino Viscianin kuoltua sydänkohtaukseen torstaina. Brasilian GP:ssä Alonso varmisti toisella sijallaan toisen peräkkäisen kuljettajien mestatuutensa.


title: Renault R26

text: Renault voitti toistamiseen peräkkäin myös valmistajien MM-sarjan 206 pisteellä. Toiseksi jäänyt Ferrari saavutti 201 pistettä.


title: Uli Stielike

text: Uli Stielike (s. 15. marraskuuta 1954) on saksalainen jalkapallovalmentaja ja entinen puolustaja. Syyskuusta 2017 lähtien hän on valmentanut kiinalaista Tianjin Tedaa.


title: Uli Stielike

text: Stielike aloitti ammattilaisuransa Saksan Bundesliigaseura Borussia Mönchengladbachissa 1972. Stielike edusti seuraa menestyksekkään 1970-luvun alkupuolen ja oli voittamassa kolmen Saksan mestaruuden lisäksi UEFA Cupia kaudella 1974–75. Stielike oli myös mukana, kun Mönchengladbach hävisi kaudella 1976–77 Euroopan Cupin loppuottelussa Liverpoolille 3–1.


title: Uli Stielike

text: Stielike jätti Mönchengladbachin 1977 ja siirtyi Real Madridiin. Realissa Stielike voitti kolme Espanjan mestaruutta, kaksi Espanjan cupia sekä yhden Espanjan liigacupin. Kaudella 1984-85 Stielike voitti Realin kanssa uransa toisen UEFA Cupin.


title: Uli Stielike

text: Kahdeksan Espanjan-vuoden jälkeen Stielike siirtyi pelaamaan sveitsiläiseen Neuchâtel Xamaxiin. Stielike lopetti uransa Xamaxissa kahteen Sveitsin mestaruuteen ripustaen pelikengät naulaan 33-vuotiaana kauden 1987–88 jälkeen.


title: Uli Stielike

text: Saksan maajoukkueessa Stielike pelasi vuosina 1975–1984 kaikkiaan 42 A-maaottelua ja teki niissä kolme maalia. Stielike oli mukana voittamassa Euroopan mestaruutta 1980 ja MM-hopeaa 1982. Stielike ei päässyt mukaan MM-kisoihin 1978, kun Saksan jalkapalloliitto kielsi maajoukkuepelit Bundesliigan ulkopuolisilta pelaajilta. Maajoukkuetasolla Stielike lopetti uransa EM-kisoihin 1984, joissa Saksa jäi alkulohkonsa kolmanneksi.Stielike aloitti valmennusuransa Sveitsin maajoukkueen päävalmentajana 1989. Hän jätti tehtävänsä 1991 Sveitsin jäätyä ulos 1990 MM-kisoista ja 1992 EM-kisoista. Stielike jatkoi valmennusuraansa Sveitsissä 1992 siirtyen Neuchâtel Xamaxin peräsimeen. Menestys jäi kuitenkin vaisuksi ja Stielike jätti tehtävänsä 1994.


title: Uli Stielike

text: Palattuaan kotimaahansa 1994 Stielike siirtyi 2.Bundesliigassa pelanneen SV Waldhof Mannheimin päävalmentajaksi. Hän luotsasi seuraa kahden kauden ajan onnistumatta nostamaan seuraa pääsarjatasolle.


title: Uli Stielike

text: Syyskuussa 1998 Stielike siirtyi Erich Ribbeckin apuvalmentajaksi Saksan maajoukkueeseen. Erimielisyydet Ribbeckin kanssa johtivat kuitenkin siihen, että Stielike erosi tehtävistään toukokuussa 2000 - vain noin kuukausi ennen katastofaalisesti päättyneita EM-kisoja.


title: Uli Stielike

text: Jätettyään A-maajoukkueen Stielike jatkoi uraansa Saksan nuorten maajoukkuevalmentajana. 2004–2006 hän työskenteli alle 21-vuotiaiden maajoukkueen peräsimessä ennen siirtymistään Norsunluurannikon maajoukkueen päävalmentajaksi.


title: Uli Stielike

text: Stielike jätti tehtävänsä Norsujen päävalmentajana tammikuussa 2008 juuri ennen Afrikan mestaruuskisoja poikansa terveydentilan huononnuttua hengenvaarallisesti. Michael Stielike menehtyi helmikuussa 2008 vain 23-vuotiaana.


title: Uli Stielike

text: Kesäkuussa 2008 Stielike palasi valmennustehtäviin ja siirtyi kaudella 2007–08 Sveitsin Superliigassa seitsemänneksi sijoittuneen FC Sionin päävalmentajaksi. Pesti sveitsiläisseurassa jäi kuitenkin lyhyeksi ja Stielike sai potkut jo marraskuun alussa 13 liigakierroksen jälkeen. Viimeiseksi otteluksi jäi 3–0 tappioon päättynyt vieraspeli FC Baselia vastaan.


title: Uli Stielike

text: Stielike palasi valmennustehtäviin tammikuussa 2009, kun hän allekirjoitti 1,5-vuotisen sopimuksen qatarilaisen Al-Arabin kanssa. Kesällä 2010 Stielike jätti Al-Arabin siirtyen Al-Sailiyan valmentajaksi. Seura putosi Stieliken johdolla Qatarin pääsarjasta kauden 2010/11 päätteeksi. Seura jatkoi saksalaisen sopimusta, mutta huono menestys kaudella 2011/12 johti potkuihin maaliskuussa 2012.


title: Uli Stielike

text: Kesällä 2013 Stielike palasi Al-Arabin päävalmentajaksi. Syyskuussa 2014 Stielikestä tuli Etelä-Korean maajoukkueen päävalmentaja. Aasian mestaruuskisoissa 2015 Stielike johdatti Etelä-Korean vakuuttavaan alkulohkovoittoon. Pudotuspeleissä joukkue raivasi tieltään Uzbekistanin ja Irakin. Loppuottelussa Stieliken suojatit taipuivat isäntämaa Australialle lopulta jatkoajalla 2–1. Myöhemmin syksyllä 2015 Stielike juhli EAFF Itä-Aasian Cupin mestaruutta Etelä-Korean kanssa. Kehno menestys MM2018-karsinnoissa johti Stieliken potkuihin kesäkuussa 2017.


title: Uli Stielike

text: Syyskuussa 2017 Stielikestä tuli Kiinan Superliigassa pelanneen Tianjin Tedan päävalmentaja.


title: Sun Qi

text: Sun Qi (s. 29. kesäkuuta 1986 Heilongjiang) on kiinalainen pistooliampuja.


title: Sun Qi

text: Sun Qi on saavuttanut MM-kilpailauissa Lahdesta 2002 ja Zagrebissa 2006 yhteensä tyttöjen sarjassa kaksi joukkuemestaruutta 10 m ilmapistoolilla ja kaksi 25 m urheilupistoolilla. MM-kilpailussa Lahdessa 2002 tyttöjen 10 m ilmapistoolin joukkuetulos 1146 on nykyinen maailmanennätys.


title: Péter Bácsi

text: Péter Bácsi (s. 15. toukokuuta 1983 Budapest) on unkarilainen kreikkalais-roomalaisen tyylin painija, maailman- ja Euroopan-mestari. Hän on paininut aikuisten arvokilpailuissa sarjoissa 74–85 kg.


title: Péter Bácsi

text: Bácsi aloitti painin harrastamisen vuonna 1991 ja debytoi aikuisten arvokilpailuissa Bakun MM-kilpailuissa 2007, jossa hän sijoittui seitsemänneksi 74 kilon sarjassa. Vuotta myöhemmin hän oli maailmancupissa toinen ja saavutti uransa ensimmäisen arvokisavoiton ja -mitalin voittamalla 74 kilon Euroopan mestaruuden Tampereella voitettuaan finaalissa turkkilaisen Seref Tüfenkin. Pekingin kesäolympialaisissa 2008 Bácsi oli viides. Bakun EM-kilpailuissa 2010 Bácsi saavutti 74-kiloisissa pronssia ja Dortmundin EM-kilpailuissa 2011 hopeaa. MM-kilpailuissa 2011 hän oli kahdeksas ja Lontoon olympialaisissa 2012 neljästoista.


title: Péter Bácsi

text: Bácsi voitti 80 kg:n painoluokassa 2014 sekä Euroopan-mestaruuden Vantaalla että maailmanmestaruuden Taškentissa. Hän oli 75-kiloisissa kahdeksas MM-kilpailuissa 2015 ja viides Rio de Janeiron olympialaisissa 2016. Hän voitti maailmanmestaruuden 82 kg:n painoluokassa Budapestissa 2018.


title: Péter Bácsi

text: Bácsi edustaa FTC Budapest -seuraa ja häntä on valmentanut vuodesta 1999 lähtien olympiavoittaja András Sike.


title: Livin’ for the Weekend: The Anthology

text: Livin’ for the Weekend: The Anthology on kanadalaisen hard rock -yhtyeen Triumphin kokoelma-albumi vuodelta 2005. Laajimman Triumphin koskaan julkaiseman kokoelman kaksi CD:tä sisältävät materiaalia lähes kaikilta yhtyeen albumeilta sekä aiemmin julkaisemattoman coverkappaleen ”Love Hurts” ja kaksi kappaletta heidän vuoden 1983 US Festival -konsertistaan, joka julkaistiin 2003 nimellä "Live at the US Festival". Kokoelma koostuu kahdesta levystä. Ensimmäinen levy sisältää kappaleet 1.–13. ja toinen kappaleet 14.–28.


title: Sulo Lehtinen

text: Sulo Väinö Lehtinen (23. syyskuuta 1890 Heinola – ? Neuvostoliitto) oli suomalainen jääkärivaravääpeli, työmies, kommunisti, poliisimurhaaja ja neuvostoloikkari.


title: Sulo Lehtinen

text: Lehtisen vanhemmat olivat työmies Herman Lehtinen ja Ida Hardt. Hänet vihittiin avioliittoon vuonna 1924 Sanna Agneta Salosen kanssa.


title: Sulo Lehtinen

text: Lehtinen, kansakoulun käynyt heinolalainen työmies, liittyi 10. joulukuuta 1915 vapaaehtoisena Saksassa sotilaskoulutusta antaneeseen jääkäripataljoona 27:n 2. komppaniaan. Ensimmäisessä maailmansodassa hän otti osaa taisteluihin Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin 10. tammikuuta 1918 pataljoonan täydennysjoukkoon ja edelleen siviilitöihin.


title: Sulo Lehtinen

text: Lehtinen palasi Suomeen sisällissodan aikana 15. maaliskuuta 1918 astuen valkoisen armeijan palvelukseen aliupseeriksi ylennettynä. Hänet sijoitettiin 1. Jääkärirykmentin 3. Jääkäripataljoonan 3. komppaniaan. Sisällissodassa hän otti ryhmänjohtajana osaa taisteluihin Tampereella, Kämärällä ja Viipurissa. Hän haavoittui lievästi Tampereella 4. huhtikuuta 1918.


title: Sulo Lehtinen

text: Sisällissodan jälkeen Lehtinen palveli koulutusaliupseerina ja komppanianvääpelinä Suomen valkoisen kaartin eri komppanioissa, mistä hänet siirrettiin 3. toukokuuta 1919 Terijoen vartiopataljoonaan. Armeijasta hän erosi 18. lokakuuta 1919 ja liittyi suojeluskuntajärjestöön, missä hänet sijoitettiin Hausjärven suojeluskuntaan paikallispäälliköksi. Tehtävää hän hoiti 1. helmikuuta – 31. lokakuuta 1920 välisen ajan.


title: Sulo Lehtinen

text: Lehtinen toimi työmiehenä vuoteen 1930 saakka. Sinä aikana hän osallistui vasemmistolaiseen poliittiseen toimintaan, mistä hän sai hovioikeuden tuomion vuonna 1921. Vuonna 1930 Lehtinen toimi Suomen Puuteollisuustyöväenliiton osaston n:o 23 puheenjohtajana. Hän oli myös kommunistien käsiin päätyneen Heinolan työväenyhdistyksen sihteeri, kunnes Heinolan työväentalo suljettiin Lapuan liikkeen painostuksesta heinäkuussa 1930. Syksyllä viranomaiset jahtasivat tunnettuna kommunistina pidettyä Lehtistä. Kun poliisipartio yritti 4. syyskuuta 1930 vangita hänet appivanhempiensa talosta Heinolan Jyrängössä, hän ampui pakonsa yhteydessä pidätysryhmään kuuluneen konstaapeli Iivari Kokkosen. Tämän jälkeen Lehtinen pakeni Suomesta Neuvostoliittoon, jonne seurasivat myös hänen vaimonsa ja poikapuolensa. Lehtinen käytti Neuvostoliitossa myös salanimeä Jaakko Rajala ja toimi SKP:ssä. Hän vaikutti Kiestingissä ja toimi NKP:n piirikomitean ohjaajana. Suomeen kantautuneiden tietojen mukaan hän olisi palvellut myös puna-armeijassa. Hänet vangittiin vuonna 1936 Stalinin puhdistuksissa ja vietiin vankileirille Magadaniin, jossa hän tiettävästi kuoli.


title: Musta teologia

text: Musta teologia on Etelä-Afrikassa 1970-luvulla syntynyt teologinen suuntaus. Se syntyi vastauksena maan apartheid-järjestelmään ja sai vaikutteita Latinalaisen Amerikan vapautuksen teologiasta. Musta teologia on ennen kaikkea sorron vastaisen taistelun ja siitä vapautumisen teologiaa.


title: Musta teologia

text: Ensimmäiset mustat teologit nousivat Etelä-Afrikan valkoisen väestön keskuudesta. Sen ensimmäisiä ilmenemismuotoja olivat anglikaanisen kirkon pastorin Trevor Huddleston vuoden 1955 apartheidin vastainen vetoomus "Naught for your Comfort" ja afrikaaneri Beyers Naudé, joka jätti oman valkoisen seurakuntansa 1970-luvun lopulla ja liittyi mustien seurakuntaan. Naudé perusti myös "Christian Insitute" nimisen järjestön edistämään rotujen välistä yhteisymmärrystä.


title: Musta teologia

text: Steve Bikon johtaman musta tietoisuus-liikeen innoittamana 1970-luvulla monet eteläafrikkalaiset eri kristillisiin liikkeisiin kuuluneet henkilöt ryhtyivät kehittämään oikeudenmukaisuuden ja vapauden teologioita. Merkittävimpiä näistä olivat luterilainen piispa Manas Buthelezi, Etelä-Afrikan anglikaanisen kirkon arkkipiispa Desmond Tutu sekä reformoituun kirkkoon kuulunut teologi Alan Boesak, joka osaltaan vaikutti siihen, että Maailman reformoitujen kirkkojen liitto tuomitsi apartheidin ja erotti Etelä-Afrikan reformoidut kirkot.


title: Musta teologia

text: Vuonna 1985 joukko ekumeenisessa "Institute for Contextual Theologyssa" vaikuttaneita teologeja kirjoittivat niin sanotun "Kairos"-asiakirjan, joka tuomitsi Etelä-Afrikan reformoitujen kirkkojen "valtioteologian", jossa apartheidia perusteltiin Raamatun avulla kuten myös maan englanninkielisen väestön "kirkkoteologian", jossa korostettiin sovintoa, oikeudenmukaisuutta ja väkivallattomuutta ilman, että ymmärrettiin, että sovinto vaatii katumusta. Asiakirjassa vaihtoehtona esitettiin "profetiallista teologiaa", joka taisteli oikeudenmukaisuuden puolesta vääryyttä vastaan.


title: Musta teologia

text: Etelä-Afrikan kirkkojen neuvostolla oli keskeinen osuus vapautuksen teologian leviämisessä ja sen johdossa toimi lukuisia tämän suuntauksen edustajia kuten Desmond Tutu vuosina 1978−1985 ja Beyers Naudé 1985−1988.


title: Alkaios (mytologia)

text: Alkaios () oli kreikkalaisessa mytologiassa Perseuksen ja Andromedan poika ja Tirynsin kuningas.


title: Alkaios (mytologia)

text: Isänsä kuoleman jälkeen Alkaios peri Tirynsin valtaistuimen. Hän meni naimisiin joko Astydameian, Pelopsin tyttären, Laonomen, Guneuksen tyttären tai Hipponomen, Menoikeuksen tyttären kanssa. Hänelle ja hänen puolisolleen syntyivät lapset Amfitryon ja Anakso.


title: Alkaios (mytologia)

text: Alkaios on kreikkalaisessa mytologiassa myös muiden hahmojen nimi:


title: Naisten Mestarien liiga

text: Naisten Mestarien liiga () on ensimmäinen naisten jalkapallokilpailu Euroopan jalkapalloliiton alaisille seurajoukkueille. Kilpailu perustettiin nimellä Naisten UEFA Cup () kaudelle 2001–2002 naisten jalkapalloa kohtaan kasvaneen kiinnostuksen myötä. Kaudeksi 2009–2010 kilpailun nimi muuttui "Naisten Mestarien liigaksi". Mestarien liiga on toistaiseksi ainoa Uefan seurajoukkuekilpailu naisille.


title: Naisten Mestarien liiga

text: Joukkueet pääsevät mukaan voittamalla kansallisen sarjansa, joka voi olla liiga tai cup-kilpailu mikäli liigaa ei pelata. Lisäksi kahdeksasta korkeimmalle rankatusta maasta pääsee mukaan myös toinen joukkue. Mestarien liigan ensimmäisellä kierroksella pelaa 32 joukkuetta. Parhaiden maiden mestarit pääsevät suoraan ensimmäiselle kierrokselle. Heikoimpien maiden mestarit sekä mukana olevat maiden toiset edustajat karsivat liigaan pääsystä karsintalohkoissa, joiden voittajat pääsevät ensimmäiselle kierrokselle.


title: Naisten Mestarien liiga

text: Naisten Mestarien liiga pelataan cup-muotoisena siten, että kukin pari pelaa keskenään kaksi ottelua, yhden kummankin kotikentällä. Maalieron perusteella parempi joukkue pääsee jatkoon. Maalieron ollessa tasan voittaja on joukkue, joka on tehnyt enemmän maaleja vierasottelussa. Mikäli tällä ei saada eroa, pelataan jatkoaika ja vielä tarvittaessa rangaistuspotkukilpailu.


title: Naisten Mestarien liiga

text: Finaali pelataan yksiosaisena otteluna puolueettomalla kentällä samalla seudulla kuin miesten Mestarien liigan finaali, kaksi päivää ennen miesten ottelua.


title: Pysäköiminen

text: Pysäköiminen tarkoittaa ajoneuvon pysäyttämistä pidempikestoisempaa seisottamista. Pysäköimiseksi katsotaan myös seisottaminen kuljettajan ollessa autossa.


title: Pysäköiminen

text: Ajoneuvoa ei saa pysäköidä siten, että siitä aiheutuu haittaa muulle liikenteelle. Ajoneuvoa ei saa pysäköidä tien keskelle, suojatien päälle tai viittä metriä lähemmäksi suojatien tai risteävän jalkakäytävän, pyörätien tai pyörätien jatkeen lähintä reunaa. Muuta ajoneuvoa kuin polkupyörää tai mopoa ei saa milloinkaan pysäköidä jalkakäytävälle tai pyörätielle. Ajoneuvoa ei saa myöskään pysäköidä risteysalueelle tai viittä metriä lähemmäksi risteävän ajoradan reunaa tai sen ajateltua jatketta. Myös ryhmitysalueelle pysäköiminen on kielletty. Ajoneuvoa ei saa pysäköidä myöskään siten, että pääsy kiinteistölle tai sieltä pois oleellisesti vaikeutuu, eikä siten, että pääsy toiseen ajoneuvoon tai sen kuljettaminen pois paikalta estyy. Lisäksi ajoneuvo tulee pysäköidä pysäköintiruutuun, jos sellainen on maahan merkitty. Moottoritien ja moottoriliikennetien reunaan ei saa pysäköidä.


title: Pysäköiminen

text: Pelastustiellä pysäköinti on aina kiellettyä.